recursal/SuperWikiNEXT-32B huggingface dataset:
**火箭車**（粵拼：fo2 zin3 ce1；英文：**ROAD FIGHTER**；日文：**ロードファイター**(rōdofaitā)）係日本科樂美公司喺1984年12月負責出品同發佈嘅賽車遊戲，亦係科樂美公司出品嘅第一款賽車遊戲。呢個遊戲曾經喺紅白機、MSX、街機同NS、PS4、i-appli、Wii U、及微軟遊戲商店入面發佈兼出售過，喺PC平台亦有得玩。

發佈日期同對應平台
---------

| 對應平台 | 發佈日期 | 開發商 | 發行商 |
| --- | --- | --- | --- |
| 紅白機 | * 日本 日本: 1985年07月11號
* 歐盟 歐盟: 1992年06月18號
 | 科樂美開發二課 | 科樂美 |
| MSX | * 日本 日本: 1985年8月
* 歐盟 歐盟: 1985年
 | 科樂美開發三課 | 科樂美 |
| i-appli | * 日本 日本: 2001年
 | 科樂美 |
| Windows | * 日本 日本: 2006年
 | 科樂美 | i-revo |
| Wii U | * 日本 日本: 2014-06-19
 | 科樂美 |
| PlayStation 4Nintendo Switch | * 日本 日本: 2019年07月25號
 | 科樂美 | HAMSTER |

玩法同變遷史
------

呢個遊戲嘅要求係賽車喺用嗮油之前，要到達終點或檢查站先至過關。若果關卡半佬唔夠10格油嘅，會有唔停響嘅警報聲，汽油系統會變成紅字；半佬冇嗮油嘅，會直接顯示「EMPTY」字樣而宣告GAME OVER。關卡數量方面，最初期出嘅紅白機淨得4關。其中第一關係住宅區、第二關係跨海大橋、第三關係海灘、第四關係山地道路，最後喺山地道路衝線之後先至宣佈全程比賽嘅終點。場上嘅車輛方面，有黃車、紅車同青車、大貨車之分，其中黃車係直線行，唔會做任何超車或胡亂轉線嘅動作；紅車係若果玩家行到埋嚟時，唔打轉向燈就直接做超車動作；青車係唔理玩家部車有冇行埋嚟都好，識得胡亂轉線甚至左右橫移，好似開鬥氣車（英文：road rage）噉；而大貨車一般喺關卡差唔多到終點時出現。廠商不過唔理玩家掂到乜細車都好，自己部車識跣埋一邊，若果撞正路邊嘅話識爆炸兼扣7格油，要撳跣埋一邊嘅相反方向掣先至得。若果直接撞到大貨車就直接爆炸兼扣7格油。場上有時出現嘅黑油漬，一旦玩家部車掂到，識跣埋一邊；若果掂到帶欄杆嘅黑油漬，識直接爆炸兼扣7格油。速度方面，若果低速加速，時速表最多去到198km/h；高速加速時最多去到400km/h。場上有時出現嘅彩色車，一旦掂到會有1000積分兼加7格油。若果喺前半段路程入面，部車喺全程高速情況下唔爆炸嘅話，屏幕左邊會有個超人從屏幕底部飛到上邊。後嚟去到MSX機時，雖然關卡內容冇變到，但畫面設計風格變咗好多。其中海灘同跨海大橋呢兩關嘅順序對調咗，海灘關嘅賽道亦從左邊變到右邊；而跨海大橋關入面，原先嘅黑油漬變成藍水漬；原先第四關嘅地圖兩邊啲巌變成森林；而關卡數量重設定咗第四關衝線之後未係結束，而係多咗兩關。其中第五關係斷崖海邊；第六關係雪地。最後要喺雪地道路衝線之後先至宣佈全程比賽嘅終點；原先嘅彩色車變成粉紅色帶B字嘅心形。不過喺MSX版冇咗超人從屏幕底部飛到上邊嘅效果，反而喺高難度關卡出現咗黑車，重喺關卡開始前出現地圖。直到2019年7月25號發佈咗嘅PS4版當中，雖然同以前嘅版本冇變，但係多咗揀難度，不過關卡要素同位置都改咗。關卡位置方面，其中海灘公路從第二關調到第四關，第六關變成農場道路，第二關變成郊野。其中第一關（住宅）條道路右邊多咗現場觀眾；喺關卡開始之前多咗倒數開始嘅指示燈；第三關（跨海大橋）兩邊嘅水面多咗輪渡；第四關（海灘）將賽道改返到紅白機版出現嘅左邊。雖然彩色車改成帶霓虹嘅動畫效果，但係獎勵積分降到得返300；而每關開始之前出現嘅地圖重多咗排行榜同平均速度嘅演示。而喺紅白機版出現嘅超人要素亦重新出現返，不過變咗喺屏幕中間位置從下到上嘅順序出現兼帶動畫效果，亦加咗戰鬥機喺屏幕中間位置從下到上嘅順序出現；喺第二關同第五關，若果自己部車速超過200km/h時，屏幕左邊會有高鐵列車（第二關）同運煤車（第五關）從下到上嘅順序出現。另外，喺關卡半佬重出現識跌罐頭嘅油罐車。而車速變成高低檔之分，粉紅字代表高檔，白字代表低檔。

不過呢個遊戲全程冇背景音樂，淨得賽車嘅發動機聲。

參考
--

1. ↑  Road Fighter，MobyGames

出面網頁
----

* ハムスターアーケードアーカイブス公式サイト ロードファイター（PS4版）
* ハムスターアーケードアーカイブス公式サイト ロードファイター（Nintendo Switch版）
* バーチャルコンソール ロードファイター（MSX版）
* 火箭車影片
* 火箭車線上遊戲
**《龘䶛䨻䆉》**（粵拼：daap6 laat6 bang6 baa6），又叫《**達拉崩吧**》（粵拼：daat6 laai1 bang1 baa6）係首喺2017年3月25號喺bilibili發表嘅歌。原唱係虛擬歌手洛天依同言和，兩把聲都係用合成軟件VOCALOID嚟整。首歌係講緊一個勇者去打低惡龍嘅童話故仔，而個勇者個名叫龘䶛䨻䆉。

名
-

呢首歌紅嘅地方除咗佢洗腦嘅旋律之外，啲人名同地方名都係首歌嘅特色之一。喺首歌入面出現過嘅名都係用咗好多好生僻嘅字砌出嚟嘅，下面列咗首歌入面出現過嘅名：

* 勇者：龘䶛䨻䎱㸞蚮䡶䴞䴝䯬䬛䰕㹚daap6 laat6 bang6 paa4 zit3 taai3 pik1 dik6 ceoi3 do2 bat1 lou4 wang2（普通話同音字：達拉崩吧幫特北迪布朵必盧翁）
* 巨龍：㱎䖘䵈䶁䘔䶑䘓鋱䩳䵷㒪䪉䉥gwan1 tou4 huk1 taap3 kaak3 tai3 ham3 tik1 sau1 waa1 sek3 lip6 sung1（普通話同音字：昆圖庫塔卡提考特蘇瓦西拉松）
* 公主：䥸䝟䳮䟑䎘䫱䉷䰯䕈䟐䬝bei1 aat3 mak6 joek6 suk1 jyu4 jim4 ji6 sip3 lik6 waang4（普通話同音字：米婭莫拉蘇娜丹妮謝莉紅）
* 王國：䥰龘䰕䘋㽌䇁䵄䵻䬛蟿䆉㖀城mang4 daap6 lou4 zim1 lau6 si1 fung1 seoi6 bat1 kai3 baa6 leot6 sing4（普通話同音字：蒙達魯克硫斯伯古比奇巴勒城）

參考資料
----

1. ↑  有看沒有懂！洗腦歌詞「龘䶛䨻䆉」用字如天書 -三立新聞

拎
-

* 喺bilibili嘅《龘䶛䨻䆉》
* 《龘䶛䨻䆉》動畫版
「話本」既意思係「說話」既底本，係宋朝流行既娛樂模式，用依家既話講，就係「說書」。演繹「話本」既時候，說書人用講同埋唱既方法，將故事呈現喺觀眾面前。而講唱內容既底本，就係「話本」。

話本亦都可以好似書咁俾人睇，就好似依家既小說咁。魯迅亦曾經講過：宋人說話既影響好大，宋朝之後既小說，好多都係基於話本小說寫既。明朝之後，文人學宋朝同埋元朝既話本，寫成專門俾讀者睇，而唔係聽既閱讀版既「話本」，呢啲話本叫做「**擬話本**」。魯迅喺《 中國小說史略中國小說史略 》裏面，用咗「**擬話本小說**」呢個名，後來「**擬話本小說**」、「**話本小說**」呢個叫法就俾後人普遍咁用。

呢啲「擬話本」多數係反映一般居民既生活，表現普羅大眾既價值觀、審美標準同埋生活情趣。擬話本既體裁同話本相似，都係頭尾都有一首詩，中間亦都會用詩詞去點綴，而用字會用好多俚語同埋俗語。

宋元期間「擬話本」既代表作有《大唐三藏取經詩話》同埋《大宋宣和遺事》。

去到明朝，馮夢龍既《喻世明言》、《警世通言》同埋《醒世恆言》（呢三套書又叫做《三言》，每本40篇，總共120篇），同埋凌濛初既《初刻拍案驚奇》同埋《二刻拍案驚奇》（呢兩套書又叫做《二拍》）都好有代表性。
**尊嚴複數**（英文：**majestic plural**；拉丁文：**pluralis majestatis**）係一種某啲語言（包括古代西亞、歐洲同英文圈等地嘅語言）有嘅代名詞現象，指一啲好有權力嘅人用眾數代名詞（**我哋**）嚟指自己，當中「好有權力嘅人」包括君主或者教宗呀噉。

概論
--

呢幅油畫描繪 1900 年（晚年）嘅維多利亞女皇。
睇埋：代名詞
例如喺廿一世紀初嘅英文圈，就廣泛噉流傳住一個有關維多利亞女皇（Queen Victoria；1819 - 1901 年）嘅傳說：話說有一日，維多利亞女皇喺溫莎堡（英國王室嘅家族城堡）嗰度開晚宴，在場嘅王室人員同其他出席者喺度一路食飯一路傾偈交際；期間維多利亞女皇身邊有個人講咗個有啲不雅嘅笑話，維多利亞女皇跟住就噉樣回應－

|  |  |  |
| --- | --- | --- |
| 「 | We are not amused. | 」 |

－呢句嘢字面解係「我哋唔覺得好笑。」噉嘅意思。喺句嘢入面，維多利亞女皇表達咗佢自己嘅感受，同時開口用**我哋**（一隻眾數代名詞）呢隻詞，彷彿好似佢代表嗮在場嘅人－甚至乎全英國－講嘢噉嘅樣，展現咗佢幾咁威嚴。喺英文裏面，呢種使用 **we** 嘅方法又有叫做 **royal "we"**－即係**皇家式嘅「我哋」**噉嘅意思。

其他英倫君主都有用過皇家式嘅「我哋」。而喺英倫以外，歐洲第啲地區嘅君主以至係教宗等嘅宗教領袖都有用過尊嚴複數。

睇埋
--

* 語言威望
* 雙層語言

註釋
--

1. ↑  不過佢哋用嘅通常唔係英文。亦有啲歐洲語言係傳統上「覺得用咗眾數係有禮貌啲莊嚴啲」嘅。

攷
-

1. ↑  Did Queen Victoria really say "We are not amused"?. *History Extra*.
2. ↑  We are not amused. *The Phrase Finder*.

拎
-

* Royal "We" （英文），TV Tropes 有講尊嚴複數嘅概念。
採用兩院制  採用一院制  不設議會  擁有一院制立法機構和咨詢機構
**一院制**係指議會净係有一個院嘅制度，通常同兩院制相對。呢個制度喺新興嘅民主國家、地區政府、同實行歐陸法系嘅政體比較常出現。截至2015年，全球大約有 40% 嘅最高立法機構係用兩院制，而大約 60% 係用一院制。

評價
--

### 優點

相比於傳統嘅兩院制，一院制嘅議會比較有效率。喺兩院制之下，議會之間嘅爭鬥會阻礙法案通過，特別係當兩個議會係由唔同嘅黨派掌權嗰陣。咁樣，立法過程就能夠喺唔太花行政費底下，實現到通過以民意爲本嘅法案。仲有，唔少現代嘅兩院制國家，例如英國同加拿大等等，都會對佢哋嘅上議院削減權力，因爲唔少都係任命而唔係民選嘅，變成實際上用緊一院制。所以，一院制相對於兩院制嚟講，立法同通過議案相對比較簡單方便，可以避免漫長嘅立法程序。

### 缺點

一院制嘅議會入面，相對於兩院制冇咁強嘅權力牽制，比較容易出現多數決同一黨獨大嘅現象。如果個國家再加上係使用總統制，更加有可能造成獨裁統治。

睇埋
--

* 兩院制
* 議員
* 議會
* 議會制

攷
-

1. ↑  "IPU PARLINE database: Structure of parliaments". *ipu.org*. 原先內容歸檔喺2015-09-19. 喺25 October 2015搵到.
2. ↑  Wirls, Daniel (2004). *The invention of the United States Senate*. Stephen Wirls. Baltimore: Johns Hopkins University Press. ISBN 0-8018-7438-6. OCLC 51878651.
3. ↑  Litt, David (2020). *Democracy in one book or less : how it works, why it doesn't, and why fixing it is easier than you think* (第First版). New York, NY. ISBN 978-0-06-287936-3. OCLC 1120147424.
A locator map of the three major powers of the hypothetical Second Cold War: United States of America, Russia and China.
國際嘅軍事勢力分佈圖。  
**深藍**係北大西洋公約同歐洲安全兼國防政策嘅加盟國  
**湖水藍**係上海合作組織同集體安全條約組織嘅加盟國  
**綠色**係非洲聯盟和平安全保障委員會嘅加盟國  
**紅色**係南美洲防衛評議會嘅加盟國  
地圖度未有顯示其他相互簽訂咗防務協定嘅關係，例如日本，韓國同菲律賓都同美國簽訂咗雙邊軍事條約。
**新冷戰**，又有**第二次冷戦**（**Second Cold War**）、**冷戰2.0**（**Cold War II**）、**美俄冷戰**、**美中冷戰**（**Sino-American Cold War**）等叫法，係指美國同埋蘇聯、仲有佢哋嘅盟友間嘅冷戰結束，到21世紀初之後嘅大國間新緊張、對抗同埋競爭嘅情勢。

對於第二次冷戰嘅發生，喺學界度仲未有定論。一般認為第二鋪嘅一方仲係美國同佢盟友嘅領導嘅自由世界，另一方係中國共產黨，雖然俄羅斯喺某啲時候有同中共合作，但兩者之間仍然各懷鬼胎。另一方面，美國、俄羅斯同世界其他各國，仲需要合作面對國際入邊非常規嘅挑戰，如氣候變化、武漢肺炎大爆發等。

開端嘅標誌
-----

美國國務卿蓬佩奧喺2020年7月23號，發表咗《共產中國與自由世界嘅未來》演講，呼籲世界各國同中國大陸嘅人民一齊「改變中國共產黨嘅行為」。佢話由尼克遜政府以來盛行嘅「盲目接觸嘅舊模式」經已唔用得，仲話「如果我哋希望擁有一個自由嘅21世紀，自由世界就必須戰勝呢個新暴政。」呢次嘅發言直接劍指中國共產黨，被外界睇做係開啟咗新一場冷戰嘅新鐵幕演講。

唔同嘅睇法
-----

### 政壇人士

2020年8月12號蓬佩奧喺捷克訪問時，喺參議院演講度話「而家嘅情況並唔係冷戰2.0。…就某啲方面而言，要抵抗中共威脅，挑戰更加艱難。」認為中共喺全球嘅經濟影響力，令中共喺某啲方面上，成為仲難過冷戰時期嘅蘇聯（Soviet Union）嘅抗衡對手，指中共將經濟力量當成籌碼，影響全球。

攷
-

1. ↑  〈「米露新冷戦」が「日露」に与えるこれだけの打撃〉. 《新潮社》. 2018-12-04. 喺2019-12-30搵到.
2. ↑  〈ゼロからわかるシリア情勢と米露「新冷戦」の危うい現在〉. 《日本ビジネスプレス》. 2018-02-08. 喺2019-12-30搵到.
3. ↑  〈米中貿易摩擦､トランプ支持者の過激な｢本音｣〉. 《東洋経済新報社》. 2019-05-23. 喺2019-10-25搵到.
4. ↑  〈米中新冷戦－中国の対応〉. 《笹川平和財団》. 2019-04-20. 喺2019-10-25搵到.
5. ↑  〈米中新冷戦〉. *NHK*. 2019-06-10. 喺2019-10-25搵到.
6. ↑  〈米中貿易戦争は、新たな「冷戦」＝アナリスト（９日）〉. 《ロイター》. 2019-08-10. 喺2019-10-25搵到.
7. ↑  〈[FT]新冷戦、米国民の総意は〉. 《日本経済新聞》. 2019-06-17. 喺2019-10-25搵到.
8. ↑  Mackenzie, Ryan (3 October 2015). "Rubio: U.S. 'barreling toward a second Cold War'". The Des Moines Register.
9. ↑  Trenin, Dmitri (2 March 2014). "The crisis in Crimea could lead the world into a second cold war". The Guardian.
10. ↑  Powell, Bill (2015-05-29). "A New Cold War, Yes. But It's With China, Not Russia". Newsweek. 原著喺2017-01-12歸檔. 喺2016-04-16搵到.
11. ↑  徐贻聪 (2019-06-09). 〈【寰球观察】中俄新时代全面战略协作伙伴关系意义深远〉. 《新华网》. 喺2019-11-03搵到.
12. ↑  〈美媒诬蔑中俄越来越有侵略性 第二次冷战已打响〉. 2015-01-23. 喺2019-11-03搵到. `{{cite web}}`: Cite has empty unknown parameter: `|1=` (help)
13. ↑  〈背捅中共一刀？ 俄羅斯公開提供武器支持印度〉. 大紀元時報. 2020-06-20.
14. ↑  蓬佩奧發表「新鐵幕演講」 呼籲世界和中國人「改變中國共產黨」 BBC中文 2020-07-24
15. ↑  美中冷戰會是什麼樣？ 紐約時報中文 2020-07-30
16. ↑  蓬佩奧：中共構成挑戰大於蘇聯 現況非冷戰2.0 中央通訊社（臺灣） 2020-08-13
17. ↑  蓬佩奧批評中國剝削香港及新疆自由及人權 RTHK 2020-08-13

睇埋
--

* 冷戰
* 冷戰時間表
* 中美貿易戰
**馬來西亞第二國產車私人有限公司**（馬來話：Perusahaan Otomobil Kedua Sendirian Berhad），通常簡寫做**Perodua**（/pəˈrɒdjuːə/）或者**第二國產車**，部分情況下簡稱做**國產**，係馬來西亞最大嘅汽車制造商，寶騰喺其後。第二國產車喺1992年成立，並喺1994年8月推出第一架汽車，Perodua Kancil（靈鹿）。「M2」係指成立第二國產車或者最高機密時嘅代號。由馬哈迪擔任馬來西亞第4任首相開始，大發工業已擁有51%嘅股權，而第二國產車佔有49%股權。

最初，第二國產車主要生產小型同超小型汽車，避免同普騰嘅車款重疊。但後來，佢哋嘅目標市場已開始重疊。而Perodua Myvi（邁薇）更先後同Proton Savvy以及Proton Iriz展開激烈競爭。

第二國產車嘅汽車零件以前一直使用嚟自大發工業設計。喺第二國產車剛啱啱成立嗰時，大發工業就擁有佢20%股權，之後喺2001年增加至25%，並喺之後再增加至35%。2004年，第二國產車公司開始喺萬撓嘅工廠組裝豐田Avanza（英文：Toyota Avanza），並喺馬來西亞發售。

2016年，第二國產車賣出咗207,100架汽車，創下銷售記錄，而喺市場上嘅佔有率更係歷嚟最高，為35.7%。而家第二國產車有計劃由7.7億美元嘅投資計劃中斥資設立第二間汽車制造廠。

標誌
--

File:Perodua old logo.pngPerodua標誌（1993年-1998年）
1997年，喺代號X555車款即將推出之際，Perodua舉辦咗一場新logo設計比賽。嚟自馬來西亞工藝大學建築系一名學生——Johnson, Ng Weng Kuan贏咗呢場比賽。1998年8月24號，Perodua喺推出馬來西亞第一架四驅汽車（Perodua Kembara）同時亦正式推出新嘅logo。

新logo保留咗'P'同'2'以及原有標誌嘅顏色，但係形狀改為橢圓形，睇落更加流暢、更有生氣。綠色象徵住對環境同社區嘅社會責任，紅色就象徵有能力嘅勞動團隊喺不斷發展且能夠順應全球化時代所帶嚟嘅挑戰。不過，喺Perodua生產嘅汽車上嘅logo中，原有嘅綠色同紅色被黑色取而代之，鉻浮雕就被保留。

口號
--

### 企業口號

* 「保證卓越」（Kehebatan Yang Pasti）（1997年-2008年）
* 「製造汽車，人民優先」（Building Cars, People First）（2008年–至依家）

### 產品口號

* 「開心駕駛」（Happy Motoring）（第一代Perodua Kenari Aerosport，2005年）
* 「這是種激情」（It's A Passion）（Myvi 2008年 小改款）
* 「國家之愛」（The Love Of The Nation）（Myvi 1.5 SE）
* 「和你一樣全能」（Versatile As You）（Alza 1.5）

Passion Engineered（第三代Myvi）

### 周年口號

* 10年的卓越（10 Years of Excellence）（Perodua 10周年口號，2003年）
* 20年的駕駛價值並超越（20 Years of Driving Value and Beyond）（Perodua 20周年口號，2013年）

圖
-

* 靈鹿靈鹿
* 靈鹿第三次小改款（2002年）靈鹿第三次小改款（2002年）
* RusaRusa
* KembaraKembara
* 國產金絲雀國產金絲雀
* 2004年版金龍魚2004年版金龍魚
* 第一代邁微（2006年）第一代邁微（2006年）
* 第一代邁微（小改款，2008年）第一代邁微（小改款，2008年）
* VivaViva
* AlzaAlza
* Axia（2014年）Axia（2014年）
* Bezza（2016年）Bezza（2016年）
* 第三代邁微（2017年）第三代邁微（2017年）
* Alza第二次小改款（2018年）Alza第二次小改款（2018年）
* AruzAruz
* Axia第二次小改款（2019年）Axia第二次小改款（2019年）
* Bezza（小改款）Bezza（小改款）
* AtivaAtiva
* Perodua AruzPerodua Aruz

參考
--

1. 1 2  *World of Cars 2006·2007*. Warsaw, Poland: Media Connection Sp. z o.o. 2006. p. 203.
2. ↑  "Perodua in 2016 – 207,100 vehicles sold; highest ever market share with 35.7% of TIV; 6% growth in exports".
唔好同梁凱寧 或 梁凱程搞亂。
 搵緊第二個意思嘅話，請睇「**梁凱晴**」。

**梁凱晴**（粵拼：loeng4 hoi2 cing4，英文：**Jannelle Rosalynne Leung**，1994年9月19號—），香港民主派政治人，觀塘願景召集人，曾經做過觀塘區議會月華選區議員、觀塘區發展及重建專責小組副主席，人稱「凱晴BB」、「港版綾瀨遙」。

簡歷
--

梁凱晴喺英屬香港出世，自細喺觀塘成長，中學讀嘉諾撒聖瑪利書院（中文：嘉諾撒聖瑪利書院），2017年香港理工大學會計學系畢業，隨即加入香港其中一間四大會計師樓畢馬威（KPMG）做會計工作。

2019年，佢受到反送中運動啟發，同幾位志同道合嘅後生仔合組地區組織觀塘願景，自己做召集人，揀未有民主派人士參選嘅「白區」落腳參與地區工作。佢自己揀咗月華選區，喺區議會選舉挑戰2007年當選後冧莊12年嘅親中派區議員徐海山（創建力量（中文：創建力量）黨員、新世紀論壇（中文：新世紀論壇）成員）。同年10月8號晚，梁凱晴擺緊街站嗰陣畀人襲擊，見暈同作嘔，要送入醫院。最後佢以54%得票率（攞到近3000票）成功當選。

2021年4月30號，佢响港共法院被逼承認喺2020年6月4號晚參加維園六四燭光晚會，畀香港黑警老屈明知而參與一個未經批准集結罪，因此被強行還押。5月6號畀港共法官陳廣池老屈坐花廳4個月（佢同岑敖暉、袁嘉蔚同時被強行剝奪區議員資格），但佢就刑期提出上訴，响7月20號刑滿出冊。

攷
-

1. ↑  〈【光復區會●觀塘】連登女神凱晴BB拍片謝票 網民激讚〉. 《蘋果日報（香港）》. 2019-11-27. 原著喺2020-01-31歸檔. 喺2020-09-04搵到.
2. ↑  〈香港版綾瀨遙！新科區議員身材太好 日網友暴動〉. 《自由時報（臺灣）》. 2019-11-26.

出面網頁
----

* 

* 〈觀塘區議會 - 觀塘區議會議員資料〉 (繁體中文). 觀塘區議會.
* 梁凱晴嘅Facebook頁

|
|  |
| 前任：**徐海山** | **觀塘區議會月華選區區議員**2020年1月1號－2021年7月9號 | 繼任：**懸空** |
| 前任：**陳俊傑（中文：陳俊傑 (民建聯)）** | **觀塘區議會觀塘區發展及重建專責小組副主席**2020年1月21號－2021年7月9號 |
| 黨職
 |
| **新頭銜** | **觀 觀塘願景召集人**2019年6月29號－ | **現任** |
**軍種對立**，係指一國軍隊嘅各個軍種（例如陸軍、海軍、空軍）之間嘅不和同競爭等等嘅對立關係。

原因同影響
-----

產生軍種對立嘅原因，包括海陸空軍等等嘅部門間競奪參謀本部嘅關鍵職位、爭取國防預算、特定任務嘅執行權又或者特定武器嘅擁有權，例如海軍響一次作戰中出動航空母艦，可能會被空軍視為對傳統職責嘅侵害。

軍種對立現象係本位主義嘅一種具體表現。類似嘅不和如果程度加劇嘅話，可能會對軍隊嘅效率同戰鬥力造成耗損。

各國嘅情形
-----

### 美國

美國軍種對立嘅例子：參加2008年陸海軍對抗賽嘅美國海軍學院官校生大聲奚落入場嘅西點軍校學生。
響美國，近代軍種對立較早嘅一個著名案例，係響20世紀起頭嘅1900年代，當時首次開始永久性擔當遠征作戰同登陸作戰角色嘅美國海軍陸戰隊，響海軍同陸軍之間引發咗爭端。呢項叫做「前沿部署部隊」嘅概念，旨在令海軍陸戰隊嘅定位唔再限於十三州殖民地時期嘅船上警衞隊，而係發展為聯合性嘅海上登陸戰部隊。好多海軍軍官對於陸戰隊嘅任務性質產生困惑，並對於呢個單位係咪應該成為艦上部隊定係沿岸強襲部隊展開爭論，而美國陸軍軍官就擔心海軍陸戰隊踰越咗其先前嘅職責同角色。呢種紛擾持續咗超過50年。

美軍採用過幾種方法或者手段嚟管制同遏止軍種對立，例如《戈德華特－尼科爾斯國防部重構法案》喺1986年生效之後，針對希望晉陞嘅軍官追加咗要擔任過至少一個聯合勤務職位嘅條件。

### 日本

二戰前大日本帝國陸軍同大日本帝國海軍嘅長期不睦，係軍種對立中最惡名遠播嘅案例之一，並且影響咗日軍響中國抗日戰爭同二戰嘅軍事行動；噉係因為陸軍係參照法國同德國嘅軍隊，而海軍係參照英國，令到兩者響發展路線方面有好大嘅差異；隨住日俄戰爭結束而進行嘅「帝國國防方針」入面，兩者又因為爭奪國防經費而對立。

日本天皇裕仁響《昭和天皇獨白錄》入面，都有提到日本係輸喺陸海軍之間嘅惡劣關係同作戰上唔一致。

### 其他國家

* 納粹德國：國防軍（即係海陸空三軍）同武裝親衞隊成日因為被排為同級而產生摩擦；空軍同海軍之間響二戰嗰陣都有一段時間喺若干議題上有分歧。
* 英國：響英國皇家空軍創立之後，海軍同陸軍飛行隊因為響戰前擁有嘅飛機都被劃歸空軍之而不滿，最後係因應二戰局勢先令皇家海軍再次取得艦載飛機嘅指揮控制權。
* 印度：陸軍同空軍之間已經因為互相爭奪攻擊用直升機嘅擁有權而內訌咗幾年。

參考
--

1. 1 2  "Interservice rivalry". *The Oxford Essential Dictionary of the U.S. Military*. Oxford Reference Online. Berkley Books. 2001. 喺2008-12-07搵到.`{{cite book}}`: CS1 maint: url-status (link)
2. ↑  James R. Locher (2002). *Victory on the Potomac: the Goldwater-Nichols Act unifies the Pentagon*. ISBN 9781585441877.
3. ↑  派系爭鬥摧毀舊日本 海陸內訌教訓至今未被吸取\_軍事頻道\_鳳凰網[*失咗效嘅鏈*]
4. ↑  转 日本陆海军对立史:两个假想敌国\_牛牛\_新浪博客。譯自野口省己，《「玉砕」日本軍激闘の記録 : 日本軍独特の戦い方による壮烈な戦歴 : 全特集》，東京，潮書房（日文：潮書房），1995。
5. ↑  昔の日本の陸軍と海軍は仲が悪かったそうですがどのように悪かったのでしょうか？ - Yahoo!知恵袋
6. ↑  2011年08月07日の記事 | 国民と天皇と大日本帝国 - 楽天ブログ
7. ↑  〈印度陆军与空军争抢阿帕奇 陆军参谋长震怒\_参考消息\_太行军事网〉. 原著喺2013年10月13號歸檔. 喺2014年2月5號搵到.
8. ↑  视频 印度 陆军空军争抢武装直升机：陆空军持续内讧"令人震惊"\_新闻台\_中国网络电视台
**威苑花園**響澳門半島花地瑪堂區台山，工廠街、白朗古將軍大馬路、菜園涌北街同菜園涌巷，係屬於房屋局嘅經濟房屋。

背景
--

2010年3月，有居民同民署反映威苑花園C座旁邊休憩區長期被商業佔用嘅情況時，重代大廈管委會呈送相關嘅實地影嘅相。話台山區人口多、樓宇密集，大廈居民嘅休憩場地本來已經係寥寥可數，每吋地方都難能可貴，威苑花園C座旁休憩區係大廈管委會幾經努力，響民署支持下響三年前才起好來用，而家竟然被某啲商業機構幾乎每日朝早擅自覇佔來用做貨物分流集散地，堆疊嘅貨比人重高，再加埋其他人亂咁泊嘅電單車，除咗佔用大面積嘅地方之外，重畀晨運人士帶來唔方便，甚至潛伏各種危險。希望政府關注呢到嘅情況，採取措施制止非法佔用休憩區嘅行為，等大廈居民可以響舒適、安全嘅環境入面休憩活動。

2015年12月3號，因應物業管理保安同清潔工種，即將響2016年1月1號開始實行最低工資，台山工廠街威苑花園爆發管理費加價拗撬。一批小業主不滿管理費加幅超過三成，每戶大約加八十蚊，加到三百一十五到三百五十五蚊不等，一度同大廈管理委員會成員拗撬，互相叫罵鬧。現場有現任管委會成員同街總協助人員，並聚集一批小業主響A座門口出面，有人要求管委會同管理公司退場改做小業主自管，亦有人譴責小業主帶埋唔係業主嘅人插手搞亂，場面一度混亂。小業主話，現任管委會賬目亂來，每月停車場管理費、天台出租電訊公司整基站租金之類嘅共同收入都去向唔明，先要求管委會先清楚交代條數。管委會代表回應話，管理費加價方案重未落實，小業主有權響下嗰禮拜投票否決，至於上述共同收入去向，就唔清楚。

意外
--

1999年1月11號，威苑花園一個單位戶主因拜神導致火燭，引致石油氣罐爆炸，女戶主輕傷。

2009年4月6號，威苑花園發生家庭慘劇。一名十四歲少年本來同媽媽同埋十三歲嘅妹妹一家三口相依為命，慘劇入面一家三口好似平時一樣響屋企共享天倫。去到5號晚黑十一點幾，媽媽將瞓到好冧嘅女抱入房到，當時少年亦冇察覺媽媽有咩異常，就好似平時咁響自己間房到瞓，平日都習慣由媽媽叫醒嘅少年瞓到6號朝早十一點幾先醒，當時佢已經覺得好奇怪點解媽媽冇叫佢起身返學，少年就馬上去到媽媽同妹妹間房睇吓咩事，發現間房反鎖咗，叫極都冇人應，間房又冇嗮聲，心知不妙。彷徨無助嘅少年就即刻打電話響大陸做嘢嘅老豆，由老豆再通知朋友來協助。當朋友去到現場開門後，發現媽媽同妹妹倒轉瞓響另一間房嘅床到，不省人事，床邊留有一個裝住炭灰嘅器皿，於是立即報警求助。救護員接報趕到，證實兩母女已經死咗。之後司警到場調查，執走證物之後走咗，但係冇發現遺書。初步相信有人響嗰女瞓到好冧嗰時，帶埋個女燒炭自殺。一夜之間痛失至親嘅少年彷徨無助，社工局之後亦派員到場了解同跟進件事，協助少年撫平傷痛。社工局話目前正密切跟進少年嘅心理狀況，如果有需要，或者會提供臨床心理治療。響大陸做嘢、已經同媽媽分開咗成年幾嘅老豆亦響6號晚黑返來處理件事。據了解，少年媽媽懷疑因個人問題陷入財困，所以搞出呢次家庭慘劇，亦有街坊話曾經見過死者出入賭場，但確實嘅自殺原因有待警方調查。慘劇入面嘅媽媽姓吳，三十九歲，係職業司機。個女姓李，十三歲，據了解同大佬讀埋同一間北區中學。

2009年12月12號晏晝四點幾威苑花園大廈，警方接報有人從高處跌落地，跌咗落二樓平台。消防救護員到場證實傷重不治。司警接手調查，初步確認死者身姓梁，四十四歲，但係暫時未確定佢係差錯腳跌落樓定跳樓自殺死，暫時未將案件分類。

攷
-

1. ↑  （繁體中文）街總與業主訪民署冀改善大廈周邊環境[*失咗效嘅鏈*]，街坊會，響2010年3月17號搵到。
2. ↑  （繁體中文）威苑花園為加80元管理費爆糾紛，巴士的報，響2015年12月4號搵到。
3. ↑  （繁體中文）1999年澳門大事記，澳門基金會，響1999年1月11號搵到。
4. ↑  （繁體中文）澳門婦女攜熟睡女兒燒炭自殺 兒子夢醒痛失親人，澳門日報，響2009年4月6號搵到。
5. ↑  （繁體中文）壯漢大廈高處墮下亡 警未定為失足或跳樓[*失咗效嘅鏈*]，華僑報，響2009年12月13號搵到。

| * 睇
* 傾
* 改
澳門 澳門公共房屋 |
| --- |
| 社會房屋 | 

|  |  |  |  |  |  |  |
| --- | --- | --- | --- | --- | --- | --- |
| 

|  |  |
| --- | --- |
| 花地瑪堂區 | 
* 濠江花園
* 嘉翠麗大廈
* 羅必信夫人大廈3→台山中街社屋
* 台山平民新邨
* 美居廣場
* 美樂花園大廈
* 新城市花園
* 青洲社屋
* 筷子基平民大廈3→筷子基社屋
* 望廈社屋

 |
| 嘉模堂區 | 
* 氹仔平民新邨
* 日昇樓

 |
| 聖方濟各堂區 | 
* 石排灣社屋

 |

 |

 |
| 經濟房屋 | 

|  |  |  |  |  |  |  |  |
| --- | --- | --- | --- | --- | --- | --- | --- |
| 新經屋法實施前1 | 

|  |  |
| --- | --- |
| 花地瑪堂區 | 
* 瑞祥新邨
* 朝輝大廈
* 澳門大廈
* 海南花園
* 新城市花園
* 威苑花園
* 鴻運閣、吉祥閣、如意閣
* 利達新邨
* 泰豐新邨
* 美樂花園
* 威翠花園
* 運順新邨
* 八達新邨
* 百利新邨
* 彩虹苑
* 信達廣場
* 新寶花園
* 翡翠廣場
* 杏花新邨
* 海景園
* 康樂新邨
* 樂富新邨
* 麗華新邨
* 美蓮大廈
* 民安新邨
* 永添新邨
* 威龍花園
* 灣景園
* 華茂新邨
* 亨達大廈
* 南澳花園
* 廣華新邨
* 南華新邨
* 東華新邨
* 先進廣場
* 信廉花園

 |
| 聖安多尼堂區 | 
* 新樂大廈

 |
| 嘉模堂區 | 
* 利民大廈
* 氹仔威翠花園
* 泉福新邨

 |

 |
| 新經屋法實施後2 | 

|  |  |
| --- | --- |
| 花地瑪堂區 | 
* 青葱大廈
* 青怡大廈
* 永寧廣場大廈
* 青洲坊大廈
* 快盈大廈
* 青濤大廈

 |
| 嘉模堂區 | 
* 湖畔大廈
* 日暉大廈

 |
| 聖方濟各堂區 | 
* 安順大廈
* 居雅大廈
* 業興大廈

 |

 |

 |
| 1 部分社屋響新法第10/2011號法律《經濟房屋法》實施之前經過澳督訂立第4/99/M號法令以低廉嘅價錢買返自己間社屋，而變成經濟房屋。2 新法第10/2011號法律《經濟房屋法》設咗十六年禁止轉賣規定，過咗十六年後如果要賣間經屋，政府優先購買，兼要補返政府資助嘅金額。3 已經拆咗。 |
**卡米拉王后**，LG，GCVO，PC（英文：**Queen Camilla**，1947年7月17號—），原名**卡米拉·柏架·鮑爾斯**（英文：**Camilla Parker Bowles**），本姓**尚德**（Shand），現任英國王后，英王查理斯三世嘅第二任老婆。

早年
--

卡米拉嘅出世名係**卡米拉·羅斯瑪麗·尚德**，1947年7月17號響倫敦國王學院醫院出世，老豆係前陸軍少校兼生意人布斯·尚德（英文：Bruce Shand），阿媽係阿什科姆男爵羅蘭‧邱比特個女羅莎琳·邱比特（英文：Rosalind Cubitt），卡米拉係大女，有一個細佬馬克·尚德同細妹安娜貝爾‧愛略特。卡米拉嘅曾祖母（阿婆嘅阿媽）愛麗絲·吉寶曾經係英王愛德華七世嘅情人。

卡米拉細個響東修適士郡普朗姆頓度過，受到老豆嘅影響，自細就中意睇書。佢響5歲入讀Dumbrells學校，10歲嗰陣轉校到女皇門學校，但佢響完成O-level（普通教育文憑）後就離開女皇門學校，前往瑞士特洛什納嘅精修學校就讀。之後佢到倫敦大學巴黎學院修讀法國文學。佢響大學畢業後進入倫敦社交界，又成為西區好多間公司嘅秘書，曾經成為裝修公司Sibyl Colefax & John Fowler嘅接待員，但因為一次舞會遲到後畀人炒咗。

戀情同婚姻
-----

響1960年代後期，卡米拉經細佬馬克嘅介紹，識咗安德魯·柏架·鮑爾斯（英文：Andrew Parker Bowles），當時安德魯係皇家藍色騎兵團中尉。經過多年斷斷續續嘅關係（安德魯響1970年至72年曾經同安妮長公主拍拖），佢哋最終響1973年結婚，而卡米拉亦改名叫**卡米拉·柏架·鮑爾斯**（英文：Camilla Parker Bowles），。佢哋一共有兩個仔女，大仔湯·柏架·鮑爾斯響1974年出世，係查理斯三世嘅教子，而大女勞拉·盧比斯響1978年出世。兩個仔女都按照羅馬天主教嘅方式教育，湯響伊頓公學畢業，而勞拉就響聖瑪麗學校畢業。直至1994年12月，卡米拉以長年分居為由提出離婚訴訟，最終佢哋響1995年3月3號離婚。

卡米拉嘅現任老公係查理斯三世，佢哋最初係1971年見面，係經朋友介紹下認識，當時正值卡米拉同安德魯分手嘅時候。之後兩個人開始拍拖，直至1973年查理斯加入皇家海軍後玩完。至於點解兩個人會分開，坊間有唔同講法。有指因為英女王伊利沙伯二世唔中意卡米拉，亦有指係卡米拉唔想嫁畀查理斯，仲有人話當初查理斯加入皇家海軍其實係蒙巴頓伯爵嘅安排，目的就係要佢同卡米拉分手。

直至1979年蒙巴頓伯爵被暗殺後，查理斯好傷心，希望響卡米拉到得到安慰，兩個人死灰復燃。直到1981年查理斯宣佈同戴安娜結婚後，佢哋斷絕來往，但到1980年代末期又舊情重燃。1993年，卡米拉同查理斯嘅通話畀人踢爆咗，揭發佢哋之間嘅婚外情，一時之間兩個人成為眾矢之的。1994年，查理斯正式承認佢同卡米拉嘅關係，後嚟又表示佢哋係響1986年復合。

1995年，卡米拉同安德魯離婚。1996年，查理斯同戴安娜離婚。至此之後，卡米拉正式成為查理斯嘅情人，由2004年開始更陪查理斯出席公開活動。

2005年2月10號，英國皇室宣佈卡米拉會同威爾斯親王查理斯響同年4月8號嘅溫莎城堡搞婚禮，並有一個宗教祈禱。但係響4月2號宣佈婚禮會被延後到4月9號搞，因為查理斯要代表英女王參加教皇若望保祿二世嘅葬禮。婚禮實際上係響溫莎市政廳舉行，因為溫莎城堡冇婚禮註冊嘅執照。呢種儀式通常只有屋企人參加，但英女王同埋菲臘親王都冇出席，白金漢宮話係因為唔想婚禮失去焦點。不過英女王同菲臘親王響聖佐治教堂舉行嘅婚禮賜福儀式就有現身，之後亦按例為新婚夫婦響溫莎城堡搞婚宴。婚禮完後，佢哋入住伯克館（Birk Hall），呢度係查理斯響蘇格蘭住嘅地方，離巴摩盧城堡（Balmoral）唔遠，佢哋響呢度度蜜月同埋過結婚一周年紀念日。

皇室生活
----

查理斯同卡米拉，2019年攝
作為英國皇儲嘅老婆，卡米拉獲得戴安娜王妃所擁有嘅一切頭銜，包括威爾斯王妃。但由於「威爾斯王妃」畀人普遍認為屬於已經過身嘅戴安娜，所以卡米拉出席公眾場合嗰陣會用「康和公爵夫人」取而代之。

由於卡米拉響查理斯同戴安娜結婚前就拍過拖，雖然響婚後一度斷絕關係，但係響收尾又死灰復燃，而且當時佢仲有老公，所以卡米拉並唔受英國人歡迎。據民調顯示，市民普遍反對卡米拉成為英國王后，因為卡米拉畀市民認為係破壞戴安娜王妃婚姻嘅小三。2007年《每日電訊報》嘅民調顯示，如果查理斯登基，支持卡米拉成為王后嘅只有28％，反對嘅受訪者高達61％。就算隨住時間過去，卡米拉嘅受歡迎程度亦只係有少少上升。2014年YouGov嘅調查顯示，有32%嘅英國人覺得卡米拉只可以成為王妃，唔可以做王后。直至2022年6月，英女王伊利沙伯二世表示希望卡米拉可以響查理斯登基後成為王后，因此佢最終響2022年9月8號成為王后。

出面網頁
----


維基同享有多媒體嘅嘢：  
**卡米拉王后**

* 卡米拉王后喺互聯網電影資料庫嘅資料 改維基數據
* 卡米拉王后喺西班牙國家圖書館嘅資料 改維基數據
* 卡米拉王后喺分面應用主題詞表識別碼嘅資料 改維基數據
* 卡米拉王后喺虛擬國際權威檔案識別碼嘅資料 改維基數據
* 卡米拉王后喺TMDb嘅資料 改維基數據
* 卡米拉王后喺Quora嘅資料 改維基數據
* 卡米拉王后喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 63233597
* LCCN: n94021927
* ISNI: 0000 0000 7826 4007
* GND: 119271273
* SUDOC: 081474415
* BNF: cb124829493（資料）
* NKC: jn20000701372
* BNE: XX1715470

 |
燙斗
**燙斗**（粵拼：tong³ dau²），或者寫做**熨斗**，英文叫佢做「iron」，係一種用來整平啲布料或者衫褲（即係燙衫）嘅電器。

名字
--

熨斗有好多個名。佢嘅古代英文名係「Sad irons」，Sad嘅意思係「固體」，源自當時嘅熨斗主要係可以放到5至9英磅（2.3至4.1公斤）咁多嘅金屬塊。

不過個名依家聽上去就好似好慘，因為 中文譯返過嚟係 悲慘的鐵。

中文個名嘅「熨」字就係嚟自火斗，因為需要用炭火嚟整啲熱出嚟。而個「斗」字就係嚟自佢以前煮嘢食嘅用具嘅外形。《說文解字注》到嘅「上象鬥形，下象其柄也，鬥有柄者，蓋北斗」就有咗「北斗」呢一個名。

歷史
--

### 中國

最初熨斗係喺商朝由商紂王發明出嚟，不過係用嚟辣人，係一種極度之恐怖嘅酷刑。

辣人招式
去到西漢東漢，熨斗終於用嚟燙衫，不過係貴族用品。用法係喺盆腹到加入炭火，跟住揸住支手柄，用盆底燙衫。

去到魏晉嗰陣燙斗就開始 普及化同平民化 ，全部人都用得喇！由唐朝詩人王建嘅 《㨶衣曲》就可以睇到佢嘅普遍性。

去到宋朝嗰陣嘅燙斗就更加似我哋依家個船樣喇，而且用途仲越嚟越多。宋朝嘅燙斗唔單止可以用嚟燙衫，仲可以用嚟燙紙、護書、熏香甚至乎酒杯咁用。將啲香料或者係點燃咗嘅沉香放落去熨斗到可以同時增加啲衫褲嘅香氣，仲成為咗嗰陣消耗香料嘅主要來源。

佢仲引申咗忠心同平定嘅含意。

《隋書．李渾傳》有講過原北周將領 李穆 擁護 楊堅 用兵嗰陣，為咗表示自己嘅效忠之心，佢叫咗佢個仔拎住個燙斗見 楊堅 ，表達楊堅可以平定天下同自己嘅忠心耿耿。

《驂鸞錄》寫到："路旁有鈷鉧潭。鈷鉧，熨斗也。潭狀似之。」，並因為咁而延伸咗一啲相關地名，就好似熨斗鎮。

其實我哋都可以搵返以前嘅熨斗睇吓嘅。

最早嘅熨斗係喺戰國時期，即係大約公元前400年至前250年嗰陣搵到嘅。

古代熨斗
而喺西漢時期嘅貴族墳墓—茂陵一號無名塚到亦都搵到個叫「陽信家熨銚」嘅燙斗。至於西漢晚期，即漢宣帝、漢元帝時期，長沙湯家嶺1號墓都發現咗一個銅熨斗。佢係最早比人雕刻咗「熨斗」二個字嘅器物。

### 外國

熨燙衣物嘅紀錄最早出現喺公元前400年左右。古希臘人會用一隻叫做「Goffering iron」嘅燒鑄圓形鐵棒喺長袍上面整啲摺皺嘅效果。古羅馬人就會用扁pet6pet6嘅金屬板去整走啲褶皺。

「平熨斗」，呢一種熨斗係要直接加熱咁用
同我哋依家差唔多樣嘅熨斗就喺大約公元1300年左近出現嘅，佢個名係「平熨斗」（Flat Iron）。呢一種熨斗係要經過火烤熱之後，隔著另一層布（唔好俾加熱咗嘅碳粉等等整污糟）嚟將啲衣物燙平，並且喺唔用嗰陣要定期清潔。為咗唔好生鏽，啲人會用砂紙打磨同搽啲油上去，順便確保佢可以喺乾淨嘅衣服上面喐得平穩啲同暢順啲。

熨斗架
因為喺呢個時候嘅熨斗都仲係控制唔到溫度，所以發展咗一種叫做熨斗架嘅嘢，幫助熨斗喺冷卻咗之後可以即刻換返另一個熨斗嚟用。

到咗17世紀，除咗啲義大利人仲係用緊另類嘅皂石嚟燙衫之外，多數嘅歐洲人已經用緊加熱嘅D字型鐵板嚟達至同樣嘅目的。呢一個就係西方熨斗嘅最初形態。

盒熨斗
「盒熨斗」呢一種熨斗就係將啲內部嘅鐵塊、煤炭或者係其他加咗熱嘅元件喺燒熱咗之後放喺下方嘅盒到用。由於呢一個設可以有效咁避免比碳粉整污糟嘅問題，所以佢比人連續用咗幾百年。但係佢都仲有一個缺點，就係要喺啲衫褲到灑水之後先用得。

至於加條木柄嚟防止辣親嘅設計就喺大約1870年代左近出現。

「燃氣熨斗」
1870年代，「燃氣熨斗」（Gas iron）比人發明咗。佢用咗乙醇、天然氣或者係鯨油等等一系列嘅燃料嚟加熱。佢比啲燃料由佢後面塞入去佢裡面到燒嚟保持熱量，嚟令到佢可以有效咁減低重量。

而1882年就出現咗第一個去申請電熨斗專利嘅人——Henry W. Seeley。1920年代嗰陣終於出現咗一種可以持續保持往一定溫度嘅熨斗同埋另一種可以帶有蒸氣功能嘅熨斗。最後喺1953年嗰陣就發明咗噴霧蒸汽式電熨斗。

美國紐約市嘅熨斗大廈，就因為佢個樣似熨斗而得名。

### 邊到有得睇

依家成個世界都有幾笪地方有收藏往大量嘅熨斗，就好似深圳觀瀾鰲湖老村古代熨斗博物館，烏克蘭嘅Radomysl Castle（英文：Radomysl Castle）,都收藏咗成150個古代熨斗。

依家嘅熨斗
-----

依家嘅熨斗會用恆溫器嚟保持溫度穩定。當加熱元件變得太涷或者係太熱嗰陣，恆溫器會打開或者閂埋嚟控制溫度。而恆溫器嘅運作原理就係有兩塊比人固定咗喺埋一齊，但係有往唔同嘅熱膨脹系數金屬片。佢哋比人加熱嗰陣會彎去系數比較細嗰邊並且斷開。

熨斗嘅底板多以鋁或不銹鋼製成，當使用時，儲存喺熨斗入面嘅水會流去因電流而發熱嘅金屬版到，變做蒸氣嘅形式噴去衣物到嚟達到熨平嘅目的。

依家熨斗有另一種手提蒸氣熨斗嘅形式，並可以將啲衫晾高嚟燙。

風險
--

因為熨斗要用到加熱同加水（要知道蒸氣變返做水嗰陣會釋放大量嘅潛熱（latent heat），數值係2.26\*10^6 J/kg），所以好危險。產品一有問題或者係使用不當嘅時候就會有可能造成火災、燙傷等等嘅危險。

參考
--

1. 1 2
2. ↑
3. 1 2 3 4 5
4. ↑
5. 1 2 3 4 5 6 7
6. 1 2 3 4
7. ↑
8. ↑
9. ↑
10. ↑
11. ↑
12. ↑
13. 1 2
14. ↑
15. ↑  〈【消防知識培訓】電氣火災不可小覷〉. 喺2023-10-19搵到.

如果發現啲參考係壞嘅，請返返去正中文嘅維基到check

睇埋
--

* 燙衫板
* 洗衣機
| How to read a taxoboxHow to read a taxobox**樹熊** |
| --- |
|  |
| 瀕危指標 |
| 易危 (VU) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 哺乳綱 |
|
| 下綱 | 有袋下綱（有袋類） |
|
|
|
| 目 | 雙門齒目 |
| 亞目 (Subordo): | 袋熊亞目 Vombatiformes |
|
|
|
|
|
|
|
| 科 | 樹熊科 Phascolarctidae |
|
|
|
|
|
| 屬 | 樹熊屬 Phascolarctos |
|
|
|
|
|
|
|
| 種 | 樹熊*P. cinereus* |
|

 |
|
| 二元學名 |
| ***Phascolarctos cinereus***（Goldfuss，1817） |
|
|
|
|
|
|
|
|
|
|
|
|
|
|
|

**樹熊**syu6 hung4（學名：*Phascolarctos cinereus*），又譯作**樹袋熊**、**無尾熊**、**koala**（粵拼：kou6 aa1 laa4）或**考拉**，係澳洲原住民嘅方言，意思係「唔飲水」咁解，係澳洲特有種生物，全世界只有澳洲東部嘅昆士蘭州、新南威爾斯同維多利亞省地區低海拔、唔密集嘅桉樹林中。1798年一位探險家喺澳洲布魯山脈首次發現，喺19世紀初樹熊遭到捕殺出口，數量由百萬隻銳減至1000多隻，澳洲政府後嚟立法保護，澳洲嘅樹熊保護區有公立亦有私立，私立嘅羅帕恩公園喺1970年－1976年曾經養過白色樹熊。

特徵
--

樹熊身長 80-90公分，有大概 10-15 年命，耳朵大細為 5-6 公分，腳板大細 10-16 公分，成年樹熊體重 8-16 公斤，具有一對向前嘅眼，前肢共有五指，其中兩指同其他三指較為分開，型態類似人嘅手，但有兩隻手指公；後肢共有四趾，其中一趾同其他三隻趾分開成九十度角，方便樹熊攀樹木、𢯎aau1痕同梳毛。樹熊乸身上有育兒袋，畀熊仔住。公嘅心口有咖啡色條紋。

食物
--

由於樹熊所居住嘅澳洲嘅森林有好多尤加利樹，樹熊食尤加利葉。因為尤加利葉粗，纖維相當硬，營養又少，因此樹熊每日都要係噉食並𡁻成萬次至攝取到足夠養分，因為每日唔停𡁻，令樹熊老咗會因為牙齒嘅磨損食唔到嘢而餓死。為咗消化尤加利葉中嘅毒素，樹熊嘅消化道盲腸部份有成 200 cm，佔整個消化系統兩成，亦因為尤加利葉有毒，令樹熊冇其他爭食對手，啱啱出世嘅樹熊因為冇牙𡁻唔到尤加利葉，因此會住喺阿媽個袋度六個月，直到牙長出來為止。

行為
--

樹熊屬於夜行動物，身體新陳代謝較慢，每日要瞓 17-20 個鐘。熊仔出世後會住喺媽媽嘅育兒袋，大概半年後至會由呀媽嘅袋之中出來，會食熊乸半消化而痢狀嘅「屎」(pap）。

疾病
--

樹熊容易感染幾種不同疾病，常見嘅兩種好似結膜炎、濕屁股，係種腎臟同泌尿系統嘅疾病，其他嘅重有呼吸系統感染、一種頭骨嘅疾病以及寄生蟲等等。而衣原體細菌不時被認為係令樹熊病嘅主要原因，專家正持續研究佢同樹熊族群嘅關係。而可以發現嘅係樹熊喺人群擠擁或者唔夠嘢食嘅地方生活嗰時，會較容易感染疾病。而有關點樣令樹熊受到更好照顧，或者係減少佢哋受到疾病感染及受傷嘅相關研究，一直都進行緊。

天敵
--

樹熊一生有幾種天敵，其中之一係澳洲野狗（Dingoes），當樹熊為咗從一棵樹走到另一棵樹而走落地面時，無論係成年抑或小樹熊，都有可能俾澳洲野狗襲擊；而小樹熊有時都會被楔尾鷹（Wedge-tailed eagles）同貓頭鷹攻擊；其他好似野生嘅貓、狗以及狐狸，都係樹熊嘅天敵之一。但而家樹熊真正嘅威脅係嚟自人類起道路、交通影響，令樹熊嘅棲息地減少，呢啲亦可以話係另一種形式嘅敵人。

近親
--

樹熊同袋熊具有好多類似嘅特徵，因此佢哋可能係近親，但重需要進一步嘅分子生物學研究。

澳洲南維多利亞省Manna Gum森林裏面嘅樹熊。

繁殖方法
----

雖然並無確實數據，估計澳洲嘅動物園同保育區喺19世紀後期先開始養樹熊。澳洲悉尼嘅塔龍加動物園喺1914年開始養樹熊，喺開園前兩年飼養。第一批空運到塔龍加動物園嘅兩隻樹熊係由樹熊保護區運嚟。

海外嘅動物園就要花更耐時間至開始養樹熊，因為樹熊對食物要求非常高，所以極少有動物園可成功飼養。倫敦動物園喺1880年引入一隻樹熊，但只養到14個月。紐約布隆克斯動物園喺1925年就有一隻樹熊標本，標本係將養咗5日之後因營養不良死咗嘅樹熊而造嘅。美國聖地牙哥動物園喺1925年由塔龍加動物園運咗樹熊，三藩市動物公園喺1959年擁有3隻。

2001年台灣從悉尼動物園運嚟兩隻樹熊。

參考
--

* 動物多樣性網站（美國密西根大學）
* 龍柏樹熊動物園
* Myers, P. 2001. *Vombatidae*(On-line), Animal Diversity Web.

1. ↑  Gordon, G. Menkhorst, P. Robinson, T. Lunney, D. Martin, R. & Ellis, M. (2008). *Phascolarctos cinereus*. In: IUCN 2008. IUCN Red List of Threatened Species. Downloaded on 2009-01-13.
2. ↑  無尾熊寶寶吃軟便 全都露，新聞稿，臺北市立動物園
3. ↑  The unbearably gross fact about baby koalas that might ruin them for you forever，nine.co.au，2015
4. ↑  Life cycle of the Koala，The Australian Koala Foundation，2020年搵到

睇埋
--


維基同享有多媒體嘅嘢：
**樹熊**（類）

維基物種有資料講：***樹熊***

* 澳洲哺乳動物
* 有袋類
**坦克大戰**（英文：**BATTLE CITY**；日文：**バトルシティー**），中國大陸又嗌**坦克1990**或**90坦克**，係日本南夢宮喺1985年9月9號出品同發佈嘅射擊遊戲，亦係南夢宮自1980年發佈坦克戰鬥營之後嘅後續作品。呢個遊戲喺街機、紅白機同Game Boy平台有得玩。

喺中國大陸，呢個遊戲曾經喺1990年代衍生出「煙山1989」、「煙山1990」同「導彈坦克」等三種小霸王版，成為嗰時最火爆嘅遊戲之一，喺電腦普及到家庭之後，重出現咗玩家整嘅土製版。

發佈日期同對應平台
---------

| 對應平台 | 發佈日期 |
| --- | --- |
| 紅白機 | * 日本 日本: 1985年09月09號
 |
| 街機 | * 日本 日本: 1985年
 |
| Game Boy | * 日本 日本: 1991年8月9號
 |

遊戲系統
----

目的
呢個遊戲主要由玩家控制自己部坦克嚟殺嗮人哋啲坦克仔。一般嚟講，喺街機版同原版都差唔多樣，不過去到GAME BOY版就變嗮。佢嘅目的係一關要殺嗮所有敵方坦克先至過關。若果半佬冇嗮命數或大本營俾敵軍炸冧嘅，直接判GAME OVER。成個遊戲冇故事情節。

| 分類 | 對應機種 |
| --- | --- |
| 紅白機 | 街機 | GAME BOY |
| 關卡數 | 35 | 35 | 50 |
| 戰場格仔數 | 13×13 |
| 場上最多坦克數 | 原版：4煙山：∞ | 4 | 4 |
| 一關總坦克數 | 原版：20煙山：隨機 | 20 | 20 |
| 顯示成個戰場？ | √ | √ | × |
| 自由打造戰場？ | √ | × | √ |

命數
命數一般有3條，其中1P係黃色，2P係綠色。遊戲雖然可以接受雙人玩，但2P唔可以直接一個開。

### 道具

參考
--

1. ↑  Battle City，MobyGames

出面網頁
----

* 坦克大戰影片
* b坦克大戰線上遊戲
呢座雕像描繪作者想像中「上帝嘅仔同人類女人結合」嘅情景。
**拿非利人**naa4 fei1 lei5 jan4（希伯來文：**נְפִילִים**‎，羅馬拼音：**Nephilim** ，類似粵拼：ne6 fi6 lim1），又有譯做**偉人**，天主教跟七十士譯本譯**巨人**（古希臘文：γίγαντες），係希伯來聖經入面嘅一班神秘存在體。對於「拿非利人具體係啲乜」呢條問題，研究聖經嘅各教派同學者都有唔同見解。

起源概論
----

睇埋：希伯來聖經、天使同埋墮天使
希伯來聖經係猶太教同基督教入面嘅希伯來文正典，包括咗出名嘅《創世記》同《出埃及記》。希伯來聖經裏面有多次提到拿非利人，當中最早係喺《創世記》6: 1-4 嗰度：

|  |  |  |
| --- | --- | --- |
| 「 | 當時⸺同打後⸺拿非利人都响地上面，當上帝啲仔同人類啲女結合，啲女同佢哋生細路。 | 」 |

上述呢段嘢係响創世紀洪水故仔（睇埋挪亞方舟）冇幾耐之前出現嘅。根據呢段經文，拿非利人係「上帝啲仔」同人類女人結合所生嘅後代。不過對於「『上帝啲仔』係咩意思」呢條問題，唔同教派同學者有唔同詮釋；有種講法係「上帝啲仔」係指墮落咗嘅天使，而如果呢種講法正確，就表示拿非利人係半人半天使嘅存在體。

《民數記》等打後嘅經文都有提到拿非利人。根據呢啲描述，拿非利人體型巨大而且好好打，係好勇悍嘅戰士，但佢哋好多時有暴力傾向，仲有人話佢哋會食人。

現代描述
----

睇埋：巨人
某啲現代奇幻作品裏面有用到「拿非利人」嘅概念。

拿非利人响經文入面嘅描述本來就相當含糊，現代奇幻作品對「拿非利人」嘅描述都唔多一致－例如

* 奇幻 TCG《魔法風雲會》裏面嘅 nephilim 係具有「巨大而且有超自然力量」嘅特徵，但唔係一種人形生物；
* 2010 年代嘅奇幻輕小說《OVERLORD》將拿非利人描繪成「醜樣、力大無窮嘅巨人」；

... 呀噉。

註釋
--

1. ↑  希伯來文實際上冇標準嘅羅馬拼音，呢個一其中一個比較常見嘅拼法。
2. ↑  原文見〈創世記〉6章1-4節（猶太教JPS：Gn 6:1-4；可以睇埋：基督教和合本：〈創〉6:1-4、天主教思高本：〈創〉六1-4）最尾一節上半。
3. ↑  Nephilim. *TV Tropes*。

睇埋
--

* 邪靈
* 泰坦
* 半神
* 食人魔
* 乂丁巨人

攷
-

1. ↑  Nephilim. *Encyclopedia Britannica*.
2. ↑  Doedens, J. J. T. (2019). *The Sons of God in Genesis 6:1-4: Analysis and History of Exegesis*. Brill. pp. 75-76.
3. ↑  Bosman, F. G. & Poorthuis, M. (2015). Nephilim: The children of Lilith. The place of man in the ontological and cosmological dualism of the Diablo, Darksiders and Devil May Cry game series. *Online-Heidelberg Journal of Religions on the Internet*, 7.

拎
-


維基同享有多媒體嘅嘢：  
**Nephilims**

* Nephilim. *Encyclopedia Britannica*.
* Jewish Encyclopedia: Fall of Angels
* Catholic Encyclopedia: Angels
大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代  
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代  
舊石器時代　中石器時代　新石器時代　青銅器時代  
此格： 去睇 • 討論 • 編輯 • 歷史
**東晉**係晉朝後半部時期，呢段期間淨係控制住中國嘅南方。

東晉立國之前天下大亂。晉朝宗室司馬睿響建康（今日南京）建立東晉，領土範圍響中國南方。東晉亦同十六國合稱**東晉十六國**。中原嘅世族同人民陸續南遷促進南方發展。

東晉皇權低落，主要由世族掌權，造成王敦之亂、蘇峻之亂同埋桓溫專政。嗰陣雖然陸續有北伐收復失土，但大多數都係野心家藉機擴張勢力，進而篡位。383年前秦出動舉國之師，想滅咗東晉。面對亡國之禍，東晉君臣一心，係成立以來最團結嘅一次。淝水之戰後前秦崩解。然而，後尾又發生朋黨相爭同桓玄篡位，無耐又發生孫恩、盧循之亂。譙縱亦據蜀地自立。最後劉裕崛起，搶得皇位，進入南北朝時期。

東晉中期嘅版圖
《**雪狼湖**》係香港同華人地區第一部令人熟悉嘅原創現代音樂劇，由張學友做藝術總監同主演，歐丁玉、李迪文、趙增熹、杜自持做音樂總監，香港天星文化娛樂有限公司投資。故事由鍾偉民原著，講述花匠胡狼同富家小姐寧靜雪之間嘅愛情故事。成場音樂劇分做2幕合共3個鐘。

1997年3月28號，《雪狼湖》粵語版本首次喺紅磡香港體育館公演，動用台前幕後超過300幾人，連演42場，場場爆滿，入場人數超過30萬人次，隨後喺新加坡嘅7場演出都好受歡迎，刷新新加坡演出場次同觀賞人數嘅記錄。喺音樂劇公演前，寶麗金唱片公司亦推出以音樂劇主要歌曲為主嘅張學友全新廣東專輯《**不老的傳說**》。而音樂劇嘅主要贊助商花旗銀行都喺音樂劇公演時同寶麗金唱片公司一齊推出一張EP唱片－《**雪狼湖Citibank信用卡張學友珍藏版EP**》。2004年至2006年國語版本全球巡演數10場，國－粵語版本公演場次超過百場，係華人音樂劇史上演出場次最多嘅音樂劇，亦係華人史上最受歡迎的原創大型音樂劇。

1997年，《雪狼湖》喺香港本地攞咗雙白金嘅銷量，而《不老的傳說》就攞咗超過五白金嘅銷量，成為當年香港嘅銷量冠軍大碟。

2004年12月，鍾偉民喺蘋果日報嘅專欄「狼的心中」，批評改編自佢創作嘅小說《雪狼湖》嘅音樂劇宣傳品上，搵唔到任何有關鍾偉民嘅字眼，暗示音樂劇嘅製作人唔尊重原作者，唔尊重原創，喺娛樂界引起爭議。

參考
--

1. ↑  〈張學友最重要十張專輯〉 (簡體中文). ZOL. 2006-08-12. 喺2009-07-11搵到.
2. ↑  〈IFBI香港〉. 原著喺2012年4月29號歸檔. 喺2017年5月28號搵到.
搵緊日本城市嘅話，請睇「**光市**」。
全內反射
**光**(粵拼：gwong1)喺一般人嘅生活中，係一種摸唔到、有色、幫人睇嘢嘅輻射。

**光**喺科學上，係一種電磁波，包含肉眼睇得倒，同睇唔倒嘅。唔同嘅波長決定佢哋唔同嘅特性，由長至短分別係：無線電波、微波、紅外光、可見光、紫外光、X-光、伽馬射線。

定位
--

睇埋：光學同埋雙縫實驗
光學係物理學嘅一門，專門研究光。齋靠肉眼嘅觀察就經已可知，光主宰咗人睇唔睇到嘢－當周圍好光，人能夠清楚噉睇到周圍嘅嘢，而响黑暗（指冇光嘅環境）嘅環境下人會睇唔到嘢或者睇得冇咁清楚－事實係喺早期嘅光學研究（人類仲未有波動嘅概念）裏面，有部份嘅研究者會就噉將光定義做「令人睇到嘢嘅嘢」。

2019 年一日朝頭早，太陽光通過雲照落京都一角－光呢樣嘢由日常生活度可以輕易噉睇到。
响現代嘅物理學上，光嘅定義係「一類波長喺特定間距（大約 380 至 700 nm）內嘅電磁波」：由中世紀以嚟嘅光學研究可知，光有好多特性係物質冇嘅，包括係曉折射同繞射呀噉－呢點同聲或者水表面上嘅波浪一樣，於是物理學界有咗「波動」嘅概念模型（可以睇吓 19 世紀初嘅雙縫實驗）；有咗呢樣知識，物理學家就可以郁手以波動嘅角度嚟研究光。

### 波動

內文：波動
睇埋：電磁波
喺物理學上，波動（wave）係指

* **擾動**（disturbance）－一個或者以上嘅物理量喺平衡點嘅周圍來回變化（個物理量由 {\displaystyle A} 郁去 0，再郁去 {\displaystyle -A}，跟住郁返去 0，然後再郁去 {\displaystyle A}... 當中 {\displaystyle A} 係場波動嘅振幅）；
* 而且呢股擾動會喺空間當中行進；
* 波動可以係有週期性嘅，即係每隔一段時間（週期；{\displaystyle T}）就重複一次，而頻率 {\displaystyle f} 就係指每秒之內重複幾多次，{\displaystyle f=1/T}；

－好似係水上面嘅波浪就可以噉想像：喺呢種波動當中，來回變化緊嘅物理量係粒子嘅位置 {\displaystyle y}，{\displaystyle y} 數值會喺 {\displaystyle A}、０ 同 {\displaystyle -A} 之間來回噉郁嚟郁去，而呢股「令粒子來回上下郁」嘅力量仲會沿住水面傳開去。波動－包括波浪、聲同光在內－有好多物質冇嘅特性，例如係曉折射同繞射（下面）呀噉。至於要點樣證實光係種電磁性質嘅波動（電磁波），可以睇吓麥士維方程組相關嘅內容。

現實世界嘅漣漪（左圖）同相關嘅表面波現象，可以想像成水嘅粒子受到擾動而上下噉來回郁（右圖嘅抽象圖解），而且呢股擾動仲會沿住水面傳開去。

光速
--

光嘅速度，喺真空裏頭，每秒299,792,458米。光速本身係一個常數，以符號 *c* 表示。

相關
--

* 電磁波
* 光速
* 光學
* 光子

註釋
--

1. 1 2  以古典物理學對物質嘅認識嚟講。詳情可以睇量子力學方面嘅內容。

參考資料
----


維基同享有多媒體嘅嘢：  
 **光**

1. ↑  Singh, S. (2009). *Fundamentals of Optical Engineering*. Discovery Publishing House.
2. 1 2  Young, Thomas (1804). "The Bakerian lecture. Experiments and calculation relative to physical optics". *Philosophical Transactions of the Royal Society of London*. 94: 1-16.
3. ↑  Hall, D.E. (1980). *Musical Acoustics: An Introduction*. Belmont, CA: Wadsworth Publishing Company. p. 8.
4. ↑  Kimball Milton; J. Schwinger (18 June 2006). *Electromagnetic Radiation: Variational Methods, Waveguides and Accelerators*. Springer Science & Business Media.
5. ↑  國際度量衡局. "Unit of length (metre)". *SI brochure, Section 2.1.1.1*. 國際度量衡局. 原著喺2015-02-21歸檔. 喺2007-11-28搵到.
**篤背脊**係香港人好常用嘅形容詞，佢嘅意思其實好明顯，即係唔知情咁俾人喺背後指指點點，搞小動作陷害，而絕大多數係指講壞話嘅意思，可以話係損人利己嘅典型行為之一。佢嘅同義詞係「打小報告」、「放暗箭」，另外相類似嘅詞語有：「做二五仔」、「做鬼頭仔」。

本字寫作椓背脊，《左傳·哀公十七年》：「衛侯辭以難，大子又使椓之。」椓本來指敲擊，又用作告發。

利益因素
----

**篤背脊**只會出現喺人類社會入面，因為人與人之間好多時會有利益衝突，為咗鞏固自己利益、地位，尤其係喺工作嘅場合裡面，用呢種行為嚟自保嘅例子實在係屢見不鮮：例如有人想升做某個高職位，點知另一位同事嘅升職機會高過佢，於是即刻搵機會喺上司面前講呢個同事嘅壞話，希望咁樣減低上司對佢嘅信任，增加自己升職嘅機會率。又或者一個團隊合作做一件工作，點知單嘢做衰咗，其中有人為咗唔想成為頂罪嘅一份子，於是就向上頭報告話其實係邊個邊個出嘅主意，自己只係跟方案去做，實行將自己置身事外，免受刑責。

道德問題
----

正所謂明人不做暗事，一個人喺某人嘅背後指指點點講壞話，可以話係屬於偷雞摸狗嘅鬼祟行為。喺當事人唔知情嘅情況之下，向第二啲人講壞話、打小報告，而呢啲聽小報告嘅人，大多重會係當事人嘅上司、老闆、合夥人、老婆…等，總之能夠遏制或者壓抑當事人，影響到當事人未來或者好重要嘅身邊人，務求阻礙當事人嘅前途／人際關係／夫妻關係，而做呢啲行為嘅人，好多時就係為咗可以藉住當事人嘅低沉而乘機得到好處，損人而利己。

觀感角度
----

不過有啲人會本末倒置，但凡係有人向其他人報告自己犯錯就話佢打小報告、篤背脊。其實若果有人覺得一件事係向緊錯誤嘅方向去嘅時候，向可以控制局面嘅人反映事實嚟到避免事情一錯再錯，咁就唔可以話佢係**篤背脊**，因為呢個人並冇自己嘅個人利益，而係為團隊為大局着想；就好似有好多國家嘅紀律部隊入面，如果有隊員覺得做隊長嘅行為係危害緊大家嘅安全，係有權向更上級報告，或者引用國家憲法賦予嘅權力嚟免除佢嘅隊長職務；當然喺嗰位隊長嘅眼中，有人令到自己免職，甚至會孭上刑責，就會覺得係俾人**篤背脊**陷害。
**粵詩**（粵拼：jyut6 si1）即係由粵人寫，要用粵語發語嚟讀先會有韻嘅詩。

歷史
--

### 中世紀

內文：嶺南詩派
唐詩（粵拼：Tong4 si1）同宋詞（粵拼：Sung3 ci4）公認咗係古華夏史上最出色嘅詩詞作品之一。而今日嘅嶺南就保留咗一種好啱用嚟讀唐詩宋詞嘅話－廣東話。現代廣東話係現存咁多種唐話入面其中一種最近中古漢語嘅，讀起中古時代嘅唐詩宋詞上嚟好多都好押韻，保留到好多喺中古漢語入面成日都聽到嘅入聲－即係用 p 、 m 、 k 做尾嘅音。

唔單止係咁，嶺南嘅人喺超過一千年前開始已經喺度作詩作詞。唐朝其中一個最有料到嘅大詩人張九齡（678-740 年）就係嶺南出身嘅－佢喺韶州曲江（今日嘅廣東韶關）出世。張九齡係嗰時嘅廣州都督個仔。據講佢好細個嗰陣已經好醒，後尾重坐埋宰相個位。佢一世人寫好多詩，當中佢嗰十二首《感遇》，畀人列咗喺《唐詩三百首》嘅開頭。畀張九齡影響咗，後嚟嶺南喺 9 世紀嘅唐朝尾又出咗個朵冇張九齡咁大，但係都有啲名氣嘅邵謁同陳陶。當中邵謁出咗名寫起詩上嚟唔用花巧修辭，好樸素。好似係佢寫嘅《歲豐》：

邵謁《歲豐》

皇天降豐年本憂貧士食。
貧士無良疇安能得稼牆？
工傭輸富家日落長太息。
為供豪者糧役盡匹夫力。
天地莫施恩施恩強者得。
自從嗰時開始，粵人就一路都有寫詩詞，出咗唔少有影響力嘅詩人，而且重有咗嗰名叫「嶺南詩派」－出嗮名睇重保留唐朝發音，又會揾啲有關地區風土嘅題材寫詩－保留到唐朝嘅遺風得嚟又有本土特色。除咗呢樣，民間嘅文人雅士得閒都會寫吓詩詞嚟開心吓，或者係喺有啲乜嘢大事嗰陣作番對對聯嚟賀吓佢或者紀念吓，例如係喺大家族嘅祠堂嘅門口度好多都會寫對對聯嚟畀人睇吓佢哋幾有文化。

### 近代詩詞

#### 嶺南三家

內文：嶺南三家
嚟到摩登時代，嶺南喺 17 世紀嘅時候出咗現實主義嘅嶺南三家（粵拼：Ling5 naam4 saam1 gaa1）－**屈大均**、**陳恭尹**、同**梁佩蘭**呢三個詩人。佢哋好多時都係寫詩去歌頌反抗滿清嘅明朝將領或者係描繪當時嘅平民畀清政府壓榨得有幾慘。好似係屈大均喺廿八歲北上去旅行嗰陣有感而發寫嘅《魯連台》，就會令讀嗰個人覺得個景有啲悽涼：

屈大均《魯連台》
一笑無秦帝，飄然歸海東。
誰能排大難，不屑計奇功。
古廟千秋月，荒臺萬木風。
從來天下士，只在布衣中。
#### 口語粵詩

嶺南詩派出咗名革新。除咗呢啲古雅啲嘅作品，再近期啲嘅嶺南詩人重好夠膽去搞新諗頭－喺 19 世紀，嶺南開始有詩人用口語化嘅廣東話嚟去寫詩。當中最有代表性嘅應該要數廣東惠陽出身嘅**廖恩燾**（1863-1954 年）。佢嘅作品《嬉笑集》裏面嘅詩就好明顯睇得出係用咗口語化嘅廣東話，一啲都唔會畀人有文鄒鄒嘅感覺。好似係佢寫嘅《秦始皇》就好通俗大眾：

廖恩燾《秦始皇》
荊軻嚇失佢三魂，好在良官冇搬親。
野仔執番條爛命，龜公害盡幾多人。
監生點解嚟陪葬，臨死唔知仲拜神。
萬里咁長城一座，後來番鬼當新聞。
六國吞埋擸吓鬚，安心就咁著龍袍。
收齊爛鐵燒銅像，堆起新書透火爐。
過海點嚟求味藥，當天仲去貼張符。
既然慌到江山冧，生仔唔該叫阿胡。
#### 粵詩文獻

有好多證據都顯示嶺南嘅詩其實唔淨止得呢啲。而家喺廣東有人響度搞緊一個叫做《**全粵詩**》（粵拼：Cyun4 jyut6 si1）嘅文獻，諗住想記錄嗮自古以嚟所有嘅粵詩，已經出咗三十冊，收錄嗮大明時期同打前嗰啲粵詩。佢哋係遇到啲阻滯，但係而家重係有喺度進展緊。

睇埋
--

* 《全粵詩》

攷
-

1. ↑  〈為什麼有時候普通話讀詩詞不押韻，而用粵語讀卻很有味道？〉. 原著喺2021年11月21號歸檔. 喺2017年5月24號搵到.
2. ↑  陳永正 | 嶺南詩派略論
3. ↑  〈談廣東方言的格律詩〉. 原著喺2017年5月22號歸檔. 喺2017年9月26號搵到.
4. ↑  粵典文庫－嬉笑集

參考
--

* 陈永正. (1999). 岭南诗派略论. 岭南文史, 3, 002.
* 陈永正. (2007). 南园诗歌的传承. 学术研究, (12), 124-134.
* 王季思, 王季思, & 王季思. (2005). 振兴岭南诗派的设想 [C]. 王季思. 王季思全集, 4.
* 何天杰. (2007). 岭南三家与清初诗坛格局之新变. 学术研究, (4), 150-154.
* 黄坤尧. (2012). "岭南诗派" 相对论. 学术研究, (3), 124-126.

連出去
---

* 清明節嘅粵語詩
* Cantonese Poetry – 落雨大,水浸街

| * 睇
* 傾
* 改
粵文化主題 |
| --- |
| 史 | 南越 · 大唐 · 南漢 · 趙宋 · 大元 · 大明 · 大清 · 中華民國 |  |
| 語言 | 廣東話 · 台山話 · 廣西平話 · 大粵港諺語 · 粵語俗語 · 古百越語底層 |
| 建築 | 竹筒屋 · 鑊耳屋 · 蠔殼屋 · 唐樓 · 僑墟 · 園林 · 東山洋樓 · 開平碉樓 · 五層樓 · 陳家祠 |
| 視藝 | 牙雕 · 玉雕 · 粵繡 · 潮州木雕 · 剪紙 · 盆景 · 書風 · 廣彩 · 傢俬 · 畫派 · 高州角雕 |
| 演藝 | 大戲 · 南音 · 廣東話民歌 · 廣東話童謠 · 南海潮 (歌) · 粵樂 · 粵胡 |
| 文學 | 粵詩 ·  粵謳 · 詩派 · 嶺南三家 · 嬉笑集 · 全粵詩 · 竹枝詞 · 木魚書（花箋記） |
| 飲食文化 | 廣東菜 · 廣州菜 · 順德菜 · 太史菜 · 譚家菜 · 飲茶 · 點心 · 涼茶 · 糖水 · 廣東十大名酒 · 嶺南四大名果（香蕉 · 荔枝 · 菠蘿 · 木瓜） |
| 功夫 | 洪拳 · 詠春 · 蔡李佛拳 · 周家拳 · 屠龍拳 · 蝴蝶雙刀 |
| 哲學思想 | 嶺南儒學 · 東塾學派 · 八桂學派 |
| 民間習俗 | 行花街 · 打醮 · 飄色 · 醒獅 · 賣懶 · 扒龍船 · 年例 · 廣府廟會 · 嫁娶屋 · 打小人 · 執骨 · 請籃姑 · 補天穿 |
| 地方神靈 | 北帝 · 華光 · 關帝 · 呂純陽 · 龍母 · 金花娘娘 · 土主 · 醫靈 · 張王爺 · 主帥康公 · 伏波 · 玄壇真君 · 譚公 · 侯王 · 曹主娘娘 · 包公 · 草聖大王 · 媽祖 · 洪聖 · 黃大仙 |
| 象徵物 | 木棉花 · 三板 |
| 其他 | 粵商 · 五羊傳說 · 廣州十三行 · 廣府民間故事 · 羊城八景 · 田棋 · 異物志 · 廣東新語 |
| **拉雜相關**
香港文化、澳門文化同越南文化 · 文化中心（廣州 · 東莞 · 佛山 · 香港同澳門） · 珠江 · 五嶺 |
| 中華人民共和國政區 |
| --- |
| 省級 |
| 省 |
| 自治區 |
| 直轄市 |
| 特別行政區 |
| 地級 |
| 地級市 |
| （包括副省級市） |
| 自治州 |
| 盟 |
| 縣級 |
| 縣 |
| 自治縣 |
| 縣級市 |
| （包括副地級市） |
| 市轄區 |
| 旗 |
| 自治旗 |
| 鄉級 |
| 鄉 |
| 民族鄉 |
| 鎮 |
| 街道 |
| 蘇木 |
| 民族蘇木 |
| 縣轄區 |

**特別行政區**（粵讀：dak6 bit6 hang4 zing3 keoi1）係指為咗特別嘅目的或者係區別於其他地方行政單位而去設立嘅地方行政機構。

中國嘅特別行政區
--------

### 歷史上嘅特別行政區

中國嘅海南建省以前曾經係特別行政區。中華民國亦都計劃過將海南劃出廣東以建省，並且喺1948年首先去設立特別行政區。中華人民共和國攞到海南之後，首先同廣東合併，再喺1988年建省。

### 而家嘅特別行政區

喺中華人民共和國嘅地方行政亦都設置咗特別行政區。而家有兩個特別行政區：香港特別行政區同埋澳門特別行政區，當地政府嘅領導叫做行政長官或者係特區首長。

中華人民共和國憲法第三十一條授權咗全國人民代表大會去建立特別行政區，並且制訂基本法以給予特別行政區喺一國兩制嘅原則之下，各方面（除咗國防同埋外交）實行高度自治。

### 特別行政區嘅起源

中華人民共和國特別行政區概念最初係為咗去解決台灣問題而提出嚟，北京政府曾經向台北政府表示如果願意接受「一國兩制」嘅方式去統一，將可以俾一個特別行政區嘅地位俾佢，並且指出設立嘅特別行政區可以自行處理文化同埋經濟事務，制定國際貿易嘅政策，參與世界貿易組織，並且可以保留自己嘅軍隊。但係由於呢個建議同台灣當局嘅中華民國身為一個應當有權參與聯合國運作，完全獨立自主嘅民主國家嘅觀點有衝突，所以遭到中華民國政府嘅拒絕。

其他嘅特別行政區
--------

北韓亦嚮2002年設立咗新義州特別行政區。

參看
--

* 經濟特區
**特徵值**，數學上嘅值一種，見於綫性代數，用喺綫性轉換。佢有個等同嘅孖生兄弟，叫特徵向量。

依個名，由於又同統計學有關，唔同範疇都有提到，如經濟、如環境等都有出現。

文
-

繙自英文**eigenvalue**，舊時多數叫**proper value**。eigen依個字出自德文，等同英文own自己，有本身、固有、特徵、自己咁意思。故此翻譯亦有幾個，特徵值之外，亦有**固有值**、**本徵值**等叫法。

解釋
--

假想有一個非零向量 {\displaystyle v}，處於一個向量空間 {\displaystyle V} 當中，{\displaystyle v} 作出一個線性嘅改變 {\displaystyle T}（例如係同一個矩陣相乘），而 {\displaystyle T} 呢個改變等同將 {\displaystyle v} 乘以一個標量 {\displaystyle \lambda }，即係話：

{\displaystyle T(\mathbf {v} )=\lambda \mathbf {v} }；
噉 {\displaystyle \lambda } 就係一個同 {\displaystyle v} 呢個特徵向量相關嘅特徵值；喺應用上，特徵值可以用嚟反映一個逐步噉變化嘅系統。

{\displaystyle x} 係一個特徵向量，{\displaystyle x} 同矩陣 {\displaystyle A} 相乘，而 {\displaystyle x} 呢個變化等同將佢同標量 {\displaystyle \lambda } 相乘，{\displaystyle \lambda } 係佢嘅特徵值。

睇埋
--

* 概率及統計學詞彙表
* 靜止分佈

攷
-

**版Template:Reflist/styles.css無内容。**

1. ↑  Golub, Gene F.; van der Vorst, Henk A. (2000), "Eigenvalue computation in the 20th century", *Journal of Computational and Applied Mathematics*, 123 (1–2): 35–65.
造父一。中間一粒。
勾陳一、即北極星。脈動影像。
**脈動變星**，變星一類，光度有周期咁變，類似脈動，實情佢縮下脹下，光度跟住變，又叫**脈動變光星**。一七八四年九月十號天桴四發現會脈動變光。幾個月後，又另有發現造父一有相同現象，因而又叫**造父變星**，成為典型。之後又發一啲星有同類變化。另又二型，矮型，又有異常型，又有雙模型，多模型。咁原本造父一咁就叫經典型。之間變化模式有啲差異。

喺赫羅圖上，有脈動變星不安定帶。變動周期以日計，亦有啲去到月計。

經典脈動變星，肉眼分到變光，有造父一、天桴四、井宿七、金魚三等。

二型脈動變星，至典型有孔雀五。

攷
-

1. ↑  Pigott, Edward (1785). "Observations of a new variable star". *Philosophical Transactions of the Royal Society*. **75**: 127–136. Bibcode:1785RSPT...75..127P. doi:10.1098/rstl.1785.0007. S2CID 186212958.
2. ↑  Goodricke, John (1786). "A series of observations on, and a discovery of, the period of the variation of the light of the star marked δ by Bayer, near the head of Cepheus. In a letter from John Goodricke, Esq. to Nevil Maskelyne, D.D.F.R.S. and Astronomer Royal". *Philosophical Transactions of the Royal Society of London*. **76**: 48–61. Bibcode:1786RSPT...76...48G. doi:10.1098/rstl.1786.0002.
| How to read a taxoboxHow to read a taxobox**史德拉海牛** |
| --- |
| 史德拉海牛史德拉海牛 |
| 瀕危指標 |
| 絕種  (1768年) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 哺乳綱 Mammalia |
|
|
|
|
|
| 目 | 海牛目 Sirenia |
|
|
|
|
|
|
|
|
| 科 | 儒艮科 Dugongidae |
|
|
|
|
|
| 屬 | **無齒海牛屬 *Hydrodamalis*** |
|
|
|
|
|
|
|
| 種 | **大海牛 *H. gigas*** |
|

 |
|
| 二元學名 |
| ***Hydrodamalis gigas***(Zimmermann, 1780) |
|
|
|
|
|
|
|
|
|
|
|
|
|
|
|

**史德拉海牛**（***Steller's Sea Cow***），又叫**大海牛**或**巨儒艮**，係一種已經絕種嘅大型海洋哺乳動物。佢哋係海牛目中已知最大隻嘅品種，比起佢哋嘅近親海牛同儒艮都要大好多，而佢哋亦係生存至近代嘅海牛目當中，唯一適應寒冷氣候嘅物種。史德拉海牛響1741年白令海峽畀人發現，發現佢嘅人係博物學家喬治·史德拉，當時佢正同其他探險家維他斯·白令一齊旅行，而佢亦係已知唯一見過德拉海牛活體嘅生物學家。當時史德拉海牛嘅數目已經好少，主要生活嘅靠近司令群島（Commander Islands）嘅白令島同銅島（медний）嘅近海水域。

命名
--

史德拉海牛響1741年時被發表為一個新物種，早響林奈提出學名格式嘅時間開始，只係知道27年後即宣告滅絕，已知無保留任何模式標本，因此曾經有好多學名被提出。現今採用嘅學名***Hydrodamalis gigas***，係由Zimmerman喺1780年時命名，而無齒海牛屬（***Hydrodamalis***）就由Retzius響1794年時確立。19世紀時曾經將史德拉海牛歸入*Rytina*屬。史德拉海牛另外重有兩個俗名，分別係***borkèntier***（德文）同埋***kapustnik***（俄文），前者意思係「似樹皮咁嘅皮膚」，後者嘅意思係「食甘藍嘅（cabbage eater）」。

外形特徵
----

1902年畫嘅大海牛群油畫
根據史德拉嘅記錄，史德拉海牛身長約7.5米，重4,500至5,900公斤，可以長到10.7米。史德拉海牛嘅前肢粗壯但短鈍，呈槳狀，尾巴嘅外型同儒艮好似。史德拉對佢哋嘅描述：「呢種動物從來唔游近沙灘，一直棲息喺水裏面，皮膚又黑又厚，好似橡樹皮咁，按身體各部分嘅比例，個頭好細。無牙，嘴裏面只有兩片又平又白嘅骨頭，一個喺上頜，一個喺下頜。」除咗無牙之外，史德拉海牛嘅另一項特點在於前肢末端得腕骨同掌骨，趾骨退化至幾乎完全消失，呢點同海牛或儒艮唔相似。

分布
--

史德拉海牛骨
史德拉海牛首次被人類發現時，分布範圍大致位於白令海嘅司令群島周圍，往東達阿留申群島西側，往西至堪察加半島。由上新世（Pliocene）同更新世（Pleistocene）嘅化石發現記錄研判，過去大海牛嘅分布範圍可能廣達整個北太平洋中北部海岸地帶，東側達下加利福尼亞半島同而家墨西哥西岸約北緯30度處，西部就去到日本嘅本州（南限約北緯37度）。

生活習性
----

史德拉海牛食喺岩岸邊生長嘅多種大型海藻，僅取食柔軟部分，據講當時每次史德拉海牛食咗海帶之後，海帶嘅莖同根就會被沖到岸上。而佢哋亦係海牛目中唯一食藻類嘅動物，不過有時都會食海草，但呢種講法仍然有爭議。似乎唔識潛水，至少食嘢嗰陣佢哋只將部分身軀埋落水度，響岸邊食潮線附近接近海面啲大型藻類，估計覓食深度唔超過1米深。史德拉嘅記錄中亦提到佢哋會「集體進食，個仔會被圍響群體中央受保護。」史德拉海牛內外都有寄生蟲，皮膚上有幾種甲殼動物寄生。天敵可能包括殺人鯨同其他大型鯊魚。

由於史德拉海牛唔怕人類，加上活動範圍接近岸邊，游得又慢，所以好容易捕捉。史德拉描述佢哋「從來唔叫，即使受傷都係咁」，不過群體間係咪有呢種以叫聲溝通嘅情形就唔知。當有同伴受傷，其他史德拉海牛會試圖加以拯救，根據獵人嘅講法佢哋會嘗試拔出受傷同伴身上嘅魚叉。

生殖
--

關於大海牛嘅文獻記錄中，曾經提到有1隻史德拉海牛乸被捕殺後拖上陸地嗰陣，另1條同佢同行嘅史德拉海牛公就喺岸邊停留唔肯走，至少維持兩日以上。加上其他群體觀察記錄，研判史德拉海牛可能係1夫1妻制，配偶關係可能會維持相當長嘅時間。史德拉留低嘅記錄重提到，史德拉海牛多數喺早春時交配，懷孕期係1年以上，年年生得仔，不過秋天係分娩嘅高峰期。事實上史德拉喺白令島停留嘅時間由1741年11月底至1742年8月，由時間上睇嚟佢可能從未親眼睇過史德拉海牛BB仔。

點解絕種
----

當史德拉第一次描述呢種海牛時，佢哋嘅族群經已好少，分布地區好有限，數量得番1,000至2,000隻。響人類發現佢哋之後無耐，白令海地區嚟咗好多獵人，呢啲人嘅目標就係捕殺生存響當地嘅海獺同北方海狗以獲取毛皮，而為咗補給需求而造成史德拉海牛嘅悲劇。呢啲人大量捕殺史德拉海牛，食佢哋嘅肉、用佢哋嘅皮嚟造船同修補船。已知1768年響白令島捉咗最後1隻，距離史德拉發現佢哋嘅時間只係得27年。部分學者認為，海獺嘅減少亦可能係大海牛絕種嘅原因之一，響其他生活響白令海嘅動物當中，海獺可能係同佢哋關係最密切嘅海洋哺乳動物，因為海獺會捉食海藻嘅海膽醫肚，如果由得海膽漫無止境咁生長，好快海藻林就會食晒。因此當時海獺嘅減少可能會令海牛帶嚟食物短缺嘅壓力。

喺白令海地區有時會聽到一啲消息，話見到好似海牛嘅動物，所以有啲學者提出，史德拉海牛嘅小群體可能一直活到而家，無絕種到，但呢種睇法目前並無科學證據。

參考
--

1. *Pieter A. Folken, Randall R. Reeves, etc. / illustrated by Pieter A. Folkens, 《Guide to MARINE MAMMALS of the World》,Alfred A. Knopf, 2002: p476. ISBN 0-375-41141-0*
2. *Ronald M. Nowak, 《Walker's MARINE MAMMALS of the World》, The Johns University Press, 2003: p 214-215. ISBN 0-8018-7343-6*
3. *Paul K. Anderson and Daryl P. Damning, 《Steller's Sea Cow (*Hydrodamalis gigas*)》, edit by William F. Perrin, Bernd Würsig, etc. 《Encyclopedia of marine mammals》, Academic Press, 2002: p1178-1181. ISBN 0-12-551340-2*



|  |  |
| --- | --- |
|  | 呢篇同哺乳動物相關係楔位文。歡迎幫維基百科擴寫佢。睇 • 論 • 改 • 歷 |
大帽山：全港最高嘅山

大嶼山：全港最大嘅島嶼

深圳河：全港最長嘅河流

元朗平原：全港最大面積嘅沖積平原

馬屎洲特別地區入面嘅岩石：全港現存最古老嘅岩石

萬宜水庫：全港儲水量最大嘅水庫

沙田區：全港最多人口嘅行政區劃

離島區：全港最大面積嘅行政區劃

城門郊野公園：全港首個郊野公園

南大嶼郊野公園：全港面積最大嘅郊野公園

香港地質公園：全港首個世界地質公園

青山公路：全港最長嘅行車道路同街道

屯門-赤鱲角隧道：全港最長嘅行車隧道

青馬大橋：全球最長嘅行車鐵路雙用懸索吊橋

香港國際機場：全球最繁忙機場之一、全港最大單一地段（赤鱲角地段第1號，共1255公頃）

葵青貨櫃碼頭：全球第六繁忙貨櫃港

羅湖出入境管制站：旅客全球第二亦都係全球最繁忙貨柜車過境口岸

船灣淡水湖：全球首個喺海入面興建嘅水庫、全港面積最大嘅水庫（1000公頃）

香港中文大學：全港面積最大嘅院校（137公頃）、全港最大中央石油氣用戶之一（13個供氣站）

愉景灣：全港地盤面積最大嘅住宅項目（600公頃）、全港最大中央石油氣用戶之一

天盛苑：全港單位同埋樓宇數目最多居屋屋苑（17幢、6580伙；將來會被位於九龍嘅宋王臺居屋項目以8720伙規模，打破最多單位數目紀錄）

逸東邨：全港樓宇數目最多嘅公屋屋邨（25幢；而按原來規劃，將以12000伙規模超越天盛苑，成為全港最大型居屋屋苑）

葵涌邨：全港單位數目最多嘅公屋屋邨（13742伙）
**翠兒**（粵拼：cheui3 yi4，英文：Tweety Bird，「tweety」又譯做**翠迪雀** 粵拼：cheui3 dik6 jeuk3、**崔迪** 粵拼：cheui3 dik6、**崔蒂** 粵拼：cheui1 dai3、**崔弟** 粵拼：cheui1 dai6）係Looney Tunes動畫系列裏面出現嘅一個卡通雄性黃色金絲雀。佢成日同阿寶（英文：Sylvester the Cat）做冤家式拍擋。佢個身係黃色、眼藍色、個頭同隻腳好大、眼睫毛好長、頭上面有三條毛。

翠兒喺動畫片《兩隻小猫的故事（英文：A Tale of Two Kitties）》中首次亮相

簡介
--

喺傳統嘅Looney Tunes動畫，例如《阿寶與翠兒的懸疑劇場（英文：The Sylvester & Tweety Mysteries）》中，翠兒係好聰明嘅。佢喺老婆婆面前扮得好可愛，但係對天敵「阿寶」就好殘忍，令到佢避開咗好多畀人食嘅危險。而喺最新版嘅Looney Tunes卡通《The Looney Tunes Show》入面，喺老婆婆嘅回憶中提及二次大戰時，翠兒曾經幫助當時身為女特務嘅老婆婆阻止德軍偷走羅浮宮嘅藝術品同艾菲爾鐵塔，間接講明翠兒同自己相識嘅經歷。

而喺《Baby Looney Tunes》入面，佢嘅大細無改變到，但係個樣同行為都完全可愛化，無傳統Looney Tunes咁惡。

起源
--

翠兒喺1942年由卜·克蘭佩特（Bob Clampett）執導嘅《兩隻小貓的故事》(A Tale of Two Kitties) 中首次露面，但係直到五年後先同「阿寶」（Sylvester the Cat）配對。1947年卡通片「Tweetie Pie」係佢哋之間第一次相互對峙。呢部卡通片曾經攞過奧斯卡金像獎，之後仲有好多唔同嘅卡通片。

個性
--

翠兒喺鮑勃·克蘭佩特（Bob Clampett）嘅卡通首次露面時，佢係一個好鬥嘅角色，成日整古同挫敗阿寶，甚至喺阿寶跌緊落地嗰時踢佢。翠兒最引人注目嘅惡意行為係《Birdy and the Beast》漫畫。阿寶追住翠兒直到阿寶記得佢唔識飛，最尾搞到阿寶跌咗落地。翠兒憐憫咁講 (大聲，強硬，用男性化嘅聲講)「Awww, the poor kitty cat! He faw down and go BOOM!!」

設計
--

翠兒嘅最初設計係根據Bob Clampett嘅BB相。喺「兩隻小貓的故事」（A Tale of Two Kitties）入面，翠兒講嘅嘢好奇怪，佢誤讀咗好多字，例如「pussy cat」翠兒讀咗做「puddy tat」。翠兒最初個名叫Orson，但係好快就改咗做翠兒，因為佢嘅第二個漫畫《Birdy and the Beast》（1944年）已經用咗佢依家個名。

翠兒口頭禪
-----

* "I tawt I taw a puddy tat!"
* "I did! I did taw/tee a puddy tat!"
* "Oh, hewwo, Puddy Tat. What you doin' up / down there?"
* "Bad ol' puddy tat!"
* "Uh-oh, wecked the puddy tat. You know, I wose more puddy tats that way." ~'"Bad Ol' Putty Tat"
* （唱緊歌）"I'm a tweet wittow biwd in a diwded tage; Tweety'th my name but I don't know my age. I don't have to wuwy and dat is dat; I'm tafe in hewe fwom dat ol' putty tat."
* "Well, whaddya know? I got an admiwer!"
* "You cwushed my wittle head!"
* "I wonder what that puddy tat up to now?"
* "My poor, wittle cwanium." ~Space Jam
* "Now, how do you suppose I dot my wittle self in such a pwedicament?" ~"Bad Ol' Putty Tat"
* "Uh-oh, that Puddy Tat after me adain. He mad at me. I will have to fwee for my widdle wife!" ~"Bad Ol' Putty Tat"
* "That ol' puddy tat never donna find me in here." ~"Bad Ol' Putty Tat"
* "You bad ol' puddy tat! [瘋狂咁笑]." ~As Hyde Tweety, "Hyde and Go Tweet"
* "You can't catch me!"

參考
--

1. ↑  Beck, Jerry (May 27, 2005). "Tweety – Male or Female?". Cartoon Brew. 原先內容歸檔喺December 23, 2012. 喺February 18, 2017搵到.
2. ↑  "Looney Tunes – Stars of the Show – Tweety". Warner Bros. 原著喺October 1, 2002歸檔. 喺February 18, 2017搵到.
3. ↑  "Sylvester and Tweety". Cartoon Network. 原著喺January 23, 2001歸檔. 喺February 18, 2017搵到.
**黃永威**（英語：Ray Wong Wing-wai），現職企業顧問和科技公司創辦人，香港經濟民生聯盟青委會副主席，深水埗中南分區委員會副主席，互聯網專業協會副會長和青年議會副主席。2019年香港區議會選舉參與深水埗區議會碧匯選區，得1,150票，在三名候選人得票排第二。他已報名參選2023年香港區議會選舉深水埗西選區，並獲得立法會議員梁美芬和梁文廣支持。

參與深水埗社區活動
---------

**深♡心花橋賀回歸**：於連接海達邨及海盈邨的「世紀大橋」上布置一片花海及立體地貼

**凱盈公園冬日N+飄雪嘉年華：社區**大型聖誕嘉年華，設有多個充氣設施和夜間光影表演

**花藝活動「花滿荔盈」**：種植約1000朵鬱金香配合海棠花、繡球花及花藝裝置以打造春日鬱金香花田的打卡熱點

**瑩若美荷：**於美荷樓裝上大型LED藝術裝置，結合創新科技元素，將特色藝術畫面展現在活化建築

參考
--

1. ↑  〈西九新動力黃永威報名參選深水埗西 獲梁美芬等人支持〉. *www.hkcd.com*. 喺2023-10-17搵到.`{{cite web}}`: CS1 maint: url-status (link)
2. ↑  〈慶回歸｜深水埗「世紀大橋」花海3D地貼賀回歸〉. *www.wenweipo.com*. 喺2022-06-30搵到.`{{cite web}}`: CS1 maint: url-status (link)
3. ↑  〈經民聯「凱盈公園冬日N+飄雪嘉年華」〉. *www.dotdotnews.com*. 喺2022-12-26搵到.`{{cite web}}`: CS1 maint: url-status (link)
4. ↑  〈海盈邨春日花田千朵鬱金香下周盛放〉. *www.hk01.com*. 喺2023-03-22搵到.`{{cite web}}`: CS1 maint: url-status (link)
5. ↑  〈美荷樓安裝大型LED藝術裝置 配合「你好,香港」品牌活動〉. *news.tvb.com*. 喺2023-03-18搵到.`{{cite web}}`: CS1 maint: url-status (link)
搵緊唐餅嘅蛋糕嘅話，請睇「**雞蛋糕**」。
黑森林蛋糕
紐約芝士蛋糕
士多啤梨脆脆
**蛋糕**（粵拼：daan6 gou1；英文：**Cake**）係一種嘢食，通常係甜嘅，典型嘅蛋糕係用焗嘅方式整出來。蛋糕嘅材料主要有麵粉、甜味劑（通常係蔗糖）、黏合劑（一般係雞蛋，素食主義者可用麵筋同澱粉代替）、起酥油（一般係牛油或人造牛油，低脂肪含量嘅蛋糕會用濃縮果汁代替），液體（牛奶，水或果汁），香精同發酵劑（例如酵母或者發酵粉）。

蛋糕一般係正式用餐，特別係婚禮或生日聚會時可選嘅甜品之一。喺某啲傳統度，新娘同新郎係第一個食結婚蛋糕嘅。生日蛋糕一般有題字同裝飾，重插有蠟燭。蠟燭要喺許願後吹熄。

點整
--

* **打發法**：牛油同糖打發後再慢慢加入其他嘅配料。
* **混融法**：先將乾嘅配料溝埋一齊，再加入融咗嘅牛油同其他液體原料。
* **全混合**：乾配料同起酥油一齊加入容器，再慢慢加入液體原料。
* **摩擦法**：喺加入液體原料前將牛油擦入乾原料。
* **海綿法**：先將雞蛋同糖打發出泡沫，再小心咁加入麵粉。呢種方法唔加任何發粉或油脂，需要較高嘅技巧先能打出海綿狀。

出面網頁
----

* 維基辭典有掛蛋糕嘅定義

|  |  |
| --- | --- |
| 權威控制 | 
* LCCN: sh85018727
* GND: 4165856-5
* NDL: 01036849

 |
**潘書韻**（英文：**Pun Shu Wan**，1994年6月30號—），綽號「**搣時潘**」（英文：**Miss Pun**），係香港網上KOL。亦係公民黨深水埗區議會南昌北選區區議員劉家衡嘅老婆，2020年8月宣佈拉埋天窗。

簡歷
--

潘書韻大學讀香港中文大學中文系，三級榮譽畢業。阿爸阿媽都係大陸人，都係做教師，阿爸叫潘詩旭。佢細個嗰陣因為阿爸阿媽離異，由嫲嫲湊大，所以好自卑，小學試過自殺，但最後無事。畢業後，佢一度失業，後做過地產經紀，最終靠當時男友介紹投身補習行業，無幾耐就問男友攞錢開補習社。佢義教一啲基層或南亞裔小朋友，期間認識咗家境較富裕嘅劉家衡，就同劉家衡出軌，畀綠帽當時嘅男友戴。潘書韻喺開始性玩具店發生酒店性虐事件，當時擴展到6間分店。性玩具店而家由潘書韻好友-陳樂行擁有。潘書韻同劉家衡擁有私人居住物業單位：深水埗北河街富匯居三樓連天台某單位。

事件
--

### 篤灰公開手足資料導致手足被捕

潘書韻曾經捐過少量物資畀何D1同張D4，但係無耐啲免費物資就送嗮出去，手足就轉為將自己嘅存貨賣出去。之後潘書韻就老屈手足人血饅頭，將手足同自己嘅私怨喺網上公開，之後仲放手足地址上網，導致手足被捕同受到警暴對待。

D1喺拘留期間受暴力對待同直播員觀察，2021年6月仲需要戴眼罩；D4最少被兩個警員打至嚴重骨折，行動極度不便。

### 議員辦事處潑漂白水案

2020年3月9號，劉家衡議員辦事處因為有建制派市民上門抗議而爆發衝突，混亂間有女議員助理同潘書韻都受輕傷。不過，警方喺3月12號用有市民投訴潘書韻喺衝突嗰陣涉嫌向人潑漂白水做理由，將潘書韻拘捕同扣留調查。之後潘書韻同一位男議員助理被控襲擊及刑事損壞等罪，本嚟喺2021年7月13號喺西九龍裁判法院提堂，但潘書韻未有到庭，畀主任裁判官發出拘捕令。潘書韻話律師費太貴，唔值得上庭，所以喺無通知次被告嘅情況下著草。次被告亦因為咁被沒收護照，仲要每星期去警署報到三次。佢老公劉家衡喺7月15號公開證實佢哋兩公婆已經著草離開咗香港。2021年11月30號，次被告被判入獄6個月。

### 酒店房直播性虐

2020年7月26號，潘書韻、佢老友黃于喬同埋另外一個34歲姓宋嘅男人，帶埋一個30幾歲、話自己老豆係廣州人嘅男人，上咗香港逸東酒店一間酒店房玩SM（虐戀（中文：虐戀））。同一時間，潘書韻用佢個Instagram戶口將成個「直播AV」公開直播畀網民睇。喺呢個「直播AV」入面，潘書韻同黃于喬首先氹嗰個男人除衫，之後潘書韻開始用皮帶扮打嗰個男人，潘書韻重係咁由說佢舐自己對高踭鞋底，舐完之後搞到個男人要即刻入廁所啷口。潘書韻之後再氹個男人除埋條面褲，然後用皮帶打佢手板同大髀。冇幾耐之後，有幾個差人可能因為收到睇直播嘅網民報警，所以去咗現場調查，最後用「涉嫌破壞公眾體統罪」，將潘書韻一行三個人拘捕同扣留調查。有網友話，潘書韻話過個男人成日喺網上面性騷擾自己。 29號，差人終於搵到男事主，原來佢係一個34歲嘅香港人，患咗唐氏綜合症，有輕度智力障礙，喺特殊學校讀過書；佢錄口供嘅時候同差人話過成件事搞到佢好驚，尤其是畀人鞭打嗰陣。

參考
--

1. ↑  misspun\_404 instagram story (2021-07-15)
2. 1 2  中大女生義教基層「幫昔日嘅自己」
3. ↑
4. ↑  〈炸彈案左腳骨折被告　終攙拐杖出庭　投訴被至少兩警毆打　還押候訊〉. 立場新聞. 2020年3月18號. 原著喺2021年8月26號歸檔. 喺2021年7月21號搵到.
5. ↑  劉家衡議辦貼「藍絲與狗」　警搜寓所　女友搣時潘涉潑漂白水被捕
6. ↑  〈被控襲擊及刑毁　「搣時潘」缺席聆訊遭官發拘捕令　男助理准保釋候訊〉. 原著喺2021年12月29號歸檔. 喺2021年7月16號搵到.
7. ↑  〈「搣時潘」丈夫　深水埗區議員劉家衡宣布已「流亡」　指靠眾籌維生〉. 原著喺2021年7月16號歸檔. 喺2021年7月16號搵到.
8. ↑  女網紅相約男子酒店玩性虐直播　3人涉嫌破壞公眾體統被捕
9. ↑  網紅「搣時潘」疑虐胖漢證實為34歲唐氏綜合症患者 事主向警透露遭鞭打時感好驚

出面網頁
----

* 潘書韻嘅Instagram頁
* 潘書韻嘅Facebook頁
* YouTube上面嘅搣時潘Miss Pun嘅頻道
* 潘書韻嘅Twitter
* 潘書韻嘅Patreon（中文：Patreon）頁面
**寶華商業銀行**係臺灣一間已經結業嘅銀行，喺經歷財政困難後被新加坡星展銀行收購，成為星展銀行喺台灣嘅分公司。喺呢次收購之前，星展銀行喺台灣只有一個據點，收購後喺台灣規模大增。

歷史
--

寶華銀行前身係台中長億集團喺1990成立嘅泛亞銀行，喺1997年，佢收購咗高雄市第十信用合作社。去到1998年耐斯集團陳哲芳以每股八蚊嘅價格收購泛亞銀行，喺2004年又同美國通用資融集團GMAC策略結盟，引進美國通用新台幣15億元資金，並由「泛亞銀行」更名做「寶華銀行」，但之後資產品質持續下滑，2017年8月10號被金管會接管，2008年2月被星展銀行收購。

參考
--

1. ↑  〈星展順利接手寶華銀 據點數激增為40家｜卡優新聞網〉. 《星展順利接手寶華銀　據點數激增為40家｜卡優新聞網》 (中文). 喺2022-05-16搵到.
2. ↑  自由時報電子報 (2008-02-02). 〈星展接手寶華銀 RTC賠付445億 - 自由財經〉. 《自由時報電子報》. 喺2022-05-16搵到.
3. ↑  自由時報電子報 (2008-02-02). 〈寶華銀前身泛亞銀 - 自由財經〉. 《自由時報電子報》. 喺2022-05-16搵到.



|  |  |
| --- | --- |
| Stub icon 1 Stub icon 2 | 呢篇同銀行/保險有關嘅文係楔位文。歡迎幫維基百科擴寫佢。睇 • 論 • 改 • 歷 |
《**約拿書**》係《舊約聖經》嘅小先知書，天主教譯做《**約納**》，呢卷書體現咗耶和華公正對待地上所有嘅人，只要壞人改邪歸正，佢就樂意畀佢哋機會悔改。

簡介
--

作者：約拿  

日期：公元前755年  

地點：尼尼微  

約拿書係一本以反諷形式講述一位先知自己嘅故事嘅書，呢卷書挑戰讀者係咪允許神愛讀者自己嘅仇敵。

內容講述先知約拿唔聽上帝嘅話，無去將上帝要毁滅尼尼微城嘅警告傳畀嗰處嘅人。尼尼微係以色列嘅敵人亞述帝國嘅首都，約拿因爲唔願意尼尼微人被拯救，所以唔肯去尼尼微城畀警告，就想偷偷走去他施。點知經過一連串戲劇性嘅事發生之後，約拿終於勉強服從命令，去咗尼尼微。尼尼微係一個需要三日先行得完嘅城，約拿只行咗一日，而且佢嘅警告喺希伯來文只有五個字，內容只有：再多四十日尼尼微就會被推翻，想藉此令尼尼微人唔悔罪而被毁滅。但尼尼微全城竟然因為佢嘅警告全城悔罪，上帝就因此願意寬恕尼尼微。最後約拿嘅警告係實現咗，全個城係被推翻，只不過唔係以約拿所諗嘅方式。約拿最後因為唔滿意個結果而向上帝大發脾氣，上帝借由蓖麻一事令約拿感同身受，藉此說明神同樣愛惜尼尼微城嘅人民。

呢卷書講明上帝對被造物有絕對嘅主權。不過更強調上帝係愛同憐憫嘅上帝，甚至願意寬恕並且拯救佢子民嘅仇敵，而唔願意懲罰，毁滅佢哋。佢呼喚以色列悔改，重提醒佢哋嘅使命係要使萬民都接受上帝嘅慈愛同赦免。

提要
--

1. 約拿嘅蒙召同違命（1章1-17節）
2. 約拿悔改，得到拯救（2章1-10節）
3. 約拿警告尼尼微（3章1-10節）
4. 上帝憐憫尼尼微（4章1-11節）

| * 睇
* 傾
* 改
聖經 |
| --- |
| 舊約聖經 | 

|  |  |
| --- | --- |
| 摩西五經 | 創世記 · 出埃及記 · 利未記 · 民數記 · 申命記 |
| 歷史書 | 約書亞記 · 士師記 · 路得記 · 撒母耳記上 · 撒母耳記下 · 列王紀上 · 列王紀下 · 歷代志上 · 歷代志下 · 以斯拉記 · 尼希米記 · 以斯帖記 |
| 詩歌智慧書 | 約伯記 · 詩篇 · 箴言 · 傳道書 · 雅歌 |
| 大先知書 | 以賽亞書 · 耶利米書 · 耶利米哀歌 · 以西結書 · 但以理書 |
| 小先知書 | 何西阿書 · 約珥書 · 阿摩司書 · 俄巴底亞書 · 約拿書 · 彌迦書 · 那鴻書 · 哈巴谷書 · 西番雅書 · 哈該書 · 撒迦利亞書 · 瑪拉基書 |

 |
| 新約聖經 | 

|  |  |
| --- | --- |
| 福音書 | 馬太福音 · 馬可福音 · 路加福音 · 約翰福音 |
| 歷史書 | 使徒行傳 |
| 保羅書信 | 羅馬書 · 哥林多前書 · 哥林多後書 · 加拉太書 · 以弗所書 · 腓立比書 · 歌羅西書 · 帖撒羅尼迦前書 · 帖撒羅尼迦後書 · 提摩太前書 · 提摩太後書 · 提多書 · 腓利門書 |
| 普通書信 | 希伯來書 · 雅各書 · 彼得前書 · 彼得後書 · 約翰一書 · 約翰二書 · 約翰三書 · 猶大書 |
| 預言書 | 啟示錄 |

 |
**龍力蓮**（**Linda Lung**），係香港電視處境劇《愛·回家之開心速遞》內嘅虛構角色，由林淑敏飾演。

角色設定
----

龍力蓮係「威龍百貨公司」嘅財政總監，係龍敢威（羅樂林飾）嘅大女（同時係正印所生），故此經常被稱呼做「大小姐」。為咗爭奪「接龍集團」同「威龍百貨」嘅繼承權，佢經常同同父異母嘅細佬細妹龍力士（鄭世豪飾演）、龍作蜜（何艷娟飾演），同埋賈明媛（邱芷微飾演）、熊尚善 (滕麗名飾演) 不和。

同宋瑞輝嘅關連
-------

龍力蓮曾同何恭梓（章志文飾演，劇中為「金富域集團」之行政總裁）相戀，但其後分手。

其父龍敢威擔心佢會孤獨終老，而將「曹總」介紹為「男朋友」，但「曹總」喺龍力蓮心目中感覺唔好，被佢舅父吳家聰（歐瑞偉飾演）臨時安排宋瑞輝（許家傑飾演）扮演佢男友，但亦因為咁樣令龍力蓮動起愛慕之心，但宋瑞輝的兒子宋飛立（梁禹勤飾演）嘅任性就令龍力蓮感到苦惱。

影響及回饋
-----

飾演宋瑞輝嘅許家傑同飾演龍力蓮嘅林淑敏喺2018年6月17號去到將軍澳出席商場推廣活動
由於龍力蓮一角嘅演出，令飾演此角色嘅林淑敏於2017年9月開始廣受觀眾認識，並喺《萬千星輝頒獎典禮2017》入面入選最佳女配角最後五強。

對於坊間對龍力蓮一角的回響，飾演此角色嘅林淑敏表示，其實自己早喺演出《真相》余敏莉一角時，已有飾演惡女角色嘅經驗。而起初飾演龍力蓮角色時亦都感到其實有啲壓力，首一百集亦都要學習揣摩龍力蓮嘅角色人物性格，雖然龍力蓮係惡女角色，但始終《開心速遞》係處境喜劇並且喺晚飯時段播出，故此亦都不應該俾觀眾不斷指罵角色，所以會加入喜感元素。

而對於劇中傾慕「送水輝」嘅情節，林淑敏話自己真實亦都有啲儍更更嘅，亦都係從心而發。同時慶幸自己能夠有「送水輝」呢個對手，因為飾演呢個角色嘅許家傑能夠同自己互相配合同有默契，為咗做好角色會不時私下傾計，以及多做練習嚟增進彼此了解。

對於外界嘅讚賞同對角色嘅喜愛，林淑敏對此表示感激觀眾嘅支持，特別係幕後嘅創作團隊，因為劇本寫得好立體，有好多空間俾演員發揮，而每一位演員都能演好呢個角色，只係慶幸角色落在自己身上嚟做。而對於龍力蓮一角能夠獲選為《萬千星輝頒獎典禮2017》「最佳女配角」獎項最後五強同其他電視獎項，林淑敏認為獲獎與否已經屬於其次，能夠俾觀眾輕鬆咁睇電視劇，會識得笑，就係自己做演員嘅最大滿足感。

參考資料
----

1. ↑  《不懂撒嬌的大小姐》（《愛·回家之開心速遞》第126集，香港無綫電視翡翠台，2017年8月15日播出）
2. ↑  《中女的市場》（《愛·回家之開心速遞》第189集，香港無綫電視翡翠台，2017年11月10日播出）
3. ↑  《燦爛的後母》（《愛·回家之開心速遞》第195集，香港無綫電視翡翠台，2017年11月20日播出）
4. ↑  《大小姐駕到》（《都市閒情》，香港無綫電視翡翠台，2018年1月18日播出）

* 《林淑敏 許家傑 李偉健　三人行必有我師》(香港經濟日報，2018年1月10日)
* 《林淑敏爭獎靠網民集氣》(澳門日報，2018年1月16日)
* 《大小姐愛送水輝　林淑敏許家傑祝願情人節快樂》(明報，2018年2月14日)
呢篇文講宗教方面的先知。搵緊一套科幻電影嘅話，請睇「**先知 (電影)**」。
Benjamin West嘅一個預告
**先知**係一個喺好多領域，尤其係多種宗教入面成日用嘅概念，指能夠同神交流並且可以預見未來嘅人，佢哋亦會將呢尐事話畀人聽，呢尐信息叫做預言。喺唔同宗教嘅信仰入便，對先知嘅認同並非全然一致。

不同宗教嘅表述
-------

巫覡宗敎、基督教等宗教都有呢個概念。先知對未來嘅描述來自神，呢點同占卜唔同。伊斯蘭教入面嘅**先知**指安拉派遣到世界嘅多位使者，有列舉佢個名嘅先知有廿五個，但相信歷代各個民族都有安拉所派遣嘅先知或者使者。其中最後一位派遣畀全人類嘅使者係穆罕默德——（求真主賜佢哋全體平安）。

基督教同埋猶太教嘅文獻入面，亦都出現咗好多有關先知嘅闡述。雖然其中好多係對同未來嘅預見，但係更多嘅係借助於先知個口，闡述上帝所制定嘅社會原則同教義原則。基督教入面，先知又叫先見，呢個名更顯出基督教入面嘅先知係更早睇到底某尐未發生嘅事，而並非每一件事都可以預知。

亞伯拉罕、摩西
-------

猶太教徒以及後來嘅基督徒同穆斯林都承認亞伯拉罕（易卜拉欣）、摩西（穆薩）呢兩位舊約人物係先知；呢三種宗教被稱為亞伯拉罕諸教。

耶穌
--

支持三位一體嘅基督教主流教派認為耶穌係上帝嘅獨生仔，不單只係先知，而且亦都係神。伊斯蘭教承認耶穌（爾撒）同埋摩西、穆罕默德一樣，都係先知，而猶太教就認為耶穌唔單只唔係神，亦都唔係先知。

睇埋
--

* 預言
* 超自然現象

參考
--

1. ↑  prophet - definition of prophet by the Free Online Dictionary, Thesaurus and Encyclopedia
2. ↑  "prophet - Definition from the Merriam-Webster Online Dictionary". 原著喺2012年6月28號歸檔. 喺2014年3月24號搵到.
3. ↑  《古蘭經》